കടല്‍ക്കൊല കേസ്: നാവികരെ നാട്ടിലെത്തിക്കാനുള്ള ശ്രമങ്ങള്‍ക്കായി ഇറ്റാലിയന് പ്രതിരോധമന്ത്രി കൊച്ചിയിലെത്തി\nDecember 16, 2012 പ്രധാന വാര്‍ത്തകള്\nകൊച്ചി: കടല്‍ക്കൊല കേസിലെ നാവികരെ വിട്ടുകിട്ടാനുള്ള ശ്രമങ്ങള്‍ക്കായി ഇറ്റാലിയന് പ്രതിരോധമന്ത്രി ജിയാം പൗളോ ഡി പൗള കൊച്ചിയിലെത്തി. ക്രിസ്മസിന് നാവികര് നാട്ടിലെത്തേണ്ടത് അനിവാര്യമാണെന്ന് ജിയാം പൗളോ ഡി പൗള പറഞ്ഞു. ആഘോഷങ്ങളുടെ വില മനസിലാക്കുന്നവാരാണ് ഇന്ത്യക്കാരെന്ന് പ്രതീക്ഷിക്കുന്നു. കോടതി കേസില് വേഗം തീര്‍പ്പ് കല്‍പ്പിക്കുമെന്നാണ് പ്രതീക്ഷ. നാവികര്‍ക്ക് ക്രിസ്മസ് ആശംസകള് അറിയിക്കാനാണ് കൊച്ചിയില് എത്തിയതെന്നും അദ്ദേഹം പറഞ്ഞു. ഇന്നലെ രാത്രി എത്തിയ പ്രതിരോധമന്ത്രി നാവികരെ സന്ദര്‍ശിച്ചു. പ്രതിരോധമന്ത്രിയോടൊപ്പം പത്തംഗ സംഘവും കൊച്ചിയിലെത്തിയിട്ടുണ്ട്.\nനാട്ടില് പോകാന് അനുമതി നല്‍കണമെന്നാവശ്യപ്പെട്ട് ഇറ്റാലിയന് നാവികര് നല്‍കിയ ഹര്‍ജി ഹൈക്കോടതി പരിഗണിക്കാനിരിക്കെയാണ് ഇറ്റാലിയന് പ്രതിരോധമന്ത്രി കൊച്ചിയിലെത്തിയത്. ചൊവ്വാഴ്ച്ചയാണ് ഹര്‍ജി പരിഗണിക്കുന്നത്. നാവികരുടെ ഹര്‍ജിയില് സര്‍ക്കാര് ചൊവ്വാഴ്ച്ച നിലപാട് അറിയിക്കണമെന്നും നേരത്തെ ഹര്‍ജി പരിഗണിച്ചപ്പോള് കോടതി ആവശ്യപ്പെട്ടിരുന്നു.\nഇറ്റാലിയന് നാവികരായ ലത്തോറെ മാസിമിലിയാനോ, സാല്‍വത്തോറെ ജിറോണ് എന്നിവരാണ് കോടതിയെ സമീപിച്ചത്. ക്രിസ്മസ് ആഘോഷങ്ങള്‍ക്ക് നാട്ടില് പോകാനാണ് ഇരുവരും അനുമതി തേടിയത്. 2012 ഫെബ്രുവരി 15നാണ് ഇറ്റാലിയന് കപ്പലില് നിന്നും നിന്നും വെടിയേറ്റ് രണ്ട് മത്സ്യത്തൊഴിലാളികള് മരിച്ചത്.\nകൊല്ലം നീണ്ടകരക്കടുത്താണ് മത്സ്യ ബന്ധന ബോട്ടിലുണ്ടായ ജെലസ്റ്റിന്, പിങ്കുഎന്നിവര് വെടിയേറ്റ് മരിച്ചത്. എണ്ണയുമായി യുണൈറ്റഡ് അറബ് എമിറേറ്റ്‌സിലെ ഫുജൈറയില് നിന്നും വരികയായിരുന്ന ഇറ്റാലിയന് എണ്ണടാങ്കര് എന്റിക്ക ലെക്‌സിയില് നിന്നാണ് വെടിവയ്പുണ്ടായത്.


പുരുഷമേധാവിത്വത്തിലൂടെ തന്റെ ഇഷ്ടങ്ങള് അടിച്ചേല്‍പ്പിക്കുന്ന പിതാവിനെയാണ് ആമീര്‍ഖാന് അവതരിപ്പിച്ചത്: ദംഗലിനെ രൂക്ഷമായി വിമര്‍ശിച്ച് ചൈനയിലെ സ്ത്രീപക്ഷ വാദികള് | Reporter Live\nപുരുഷമേധാവിത്വത്തിലൂടെ തന്റെ ഇഷ്ടങ്ങള് അടിച്ചേല്‍പ്പിക്കുന്ന പിതാവിനെയാണ് ആമീര്‍ഖാന് അവതരിപ്പിച്ചത്: ദംഗലിനെ രൂക്ഷമായി വിമര്‍ശിച്ച് ചൈനയിലെ സ്ത്രീപക്ഷ വാദികള്\nBy Web Desk\tMay 18, 2017 3:53 pm A+ A-\nഏറെ പ്രേക്ഷക പ്രശംസ നേടിയ ആമീര് ഖാന്റെ ദംഗലിനെ വിമര്‍ശിച്ച് ചൈനയിലെ സ്ത്രീപക്ഷ വാദികള് രംഗത്തെത്തി. ചൈനയില് മികച്ച പ്രതികരണത്തോടെ മുന്നേറുമ്പോഴാണ് ചിത്രത്തിനെതിരെ രാജ്യത്തെ സ്ത്രീ പക്ഷവാദികള് രംഗത്തെത്തുന്നത്. ചൈനീസ് മാധ്യമങ്ങളാണ് ഇത് സംബന്ധിച്ച വാര്‍ത്തകള് പുറത്തുവിട്ടത്.\nയഥാര്‍ത്ഥത്തില് ദംഗല് പിതൃമൂല്യങ്ങള് സംരക്ഷിക്കുന്നില്ല. പകരം തന്റെ ഇഷ്ടങ്ങള് മക്കളില് അടിച്ചേല്‍പ്പിക്കാന് ശ്രമിക്കുന്ന പിതാവിനെയാണ് അവതരിപ്പിക്കുന്നത്. ലിംഗസമത്വത്തെ പറ്റിയും ചിത്രം യാതൊരുവിധ സന്ദേശവും നല്‍കുന്നില്ല. പുരുഷമേധാവിത്വം തന്നെയാണ് ചിത്രത്തില് പ്രകടമാകുന്നതെന്നും, ദംഗലിലെ ആമീര്‍ഖാന്റെ വേഷം സ്വന്തം മക്കളുടെ ഇഷ്ടങ്ങള് പോലും സാധിപ്പിച്ച് കൊടുക്കാത്ത അച്ഛനാണെന്നും ചൈനീസ് മാധ്യമങ്ങള് റിപ്പോര്‍ട്ട് ചെയ്യുന്നു.\n1173 കോടി രൂപയാണ് ദംഗല് ആഗോളതലത്തില് നേടിയത്. റിലീസ് ചെയ്ത് പതിനൊന്ന് ദിവസത്തിനകം ചൈനയില് നിന്ന് 450 കോടി രൂപയും ദംഗലിന് ലഭിച്ചിരുന്നു.\nആമീര് ഖാന്റെ ചിത്രങ്ങള്‍ക്ക് ചൈനയില്‍നിന്നും മികച്ച പ്രതികരണങ്ങളാണ് ഇതുവരെ ലഭിച്ചിരുന്നത്. ചൈനയില് ദംഗലിലൂടെ ആമീര് തിരുത്തിയത് സ്വന്തം ചിത്രത്തിന്റെ നേട്ടങ്ങള് തന്നെയായിരുന്നു.\nഇന്ത്യക്കാരനായ ഗുസ്തി പരിശീലകന് മഹാവീര് സിംഗ് ഫോഗട്ടിന്റെയും മക്കളായ ഗീതയുടേയും ബബിതയുടേയും ജീവിത കഥയാണ് ദംഗല്. ഈവര്‍ഷത്തെ കളക്ഷനില് രണ്ടാമതാണ് ചിത്രം. ആമിറിനെക്കൂടാതെ ഫാത്തിമ സന ഷെയ്ഖും സന്യ മല്‍ഹോത്രയും തകര്‍ത്തഭിനയിച്ച ചിത്രം ബോക്‌സോഫീസിനെ വിറപ്പിച്ചാണ് മുന്നോട്ടുപോയത്.\nനികേഷ് തിവാരി സംവിധാനം ചെയ്ത ദംഗല് റിലീസ് ചെയ്ത് മൂന്നു ദിവസം കൊണ്ട് നൂറുകോടി നേടി ഞെട്ടിച്ചിരുന്നു. നൂറ് കോടി ക്ലബ്ബിലെത്തുന്ന ആമിറിന്റെ അഞ്ചാമത്തെ ചിത്രമാണ് ദംഗല്. ഗജിനി, ധൂം 3, പികെ3ഇഡിയേറ്റ്‌സ് എന്നിവയാണ് ഇതിന് മുന്‍പ് നൂറി കോടി ക്ലബ്ബില് ഇടം നേടിയ ആമിര് ചിത്രങ്ങള്.


"ഞാന് പൃഥ്വിരാജ്, മല്ലിക സുകുമാരന്റെ മകന്" തന്റേടി ലുക്ക് ആയിരുന്ന പൃഥ്വിയെ ഫാസില് മടക്കി അയച്ചു.. രഞ്ജിത്ത് വിളിച്ചപ്പോള് അഭിനയിക്കാന് താല്‍പ്പര്യം ഇല്ല.. അവന് ഓസ്‌ട്രേലിയയിലേക്ക് മടങ്ങുക ആണെന്ന് മല്ലിക\nരഞ്ജിത്തിന്റെ നന്ദനത്തിലൂടെ വെള്ളിത്തിരയിലെത്തി 18 വര്‍ഷങ്ങള് പിന്നിടുമ്പോള് മികച്ച കഥാപാത്രങ്ങളിലൂടെയും ചിത്രങ്ങളിലൂടെയും മലയാള സിനിമയില് തന്റേതായൊരിടം ഉറപ്പിച്ചു കഴിഞ്ഞ നടനാണ് പൃഥ്വിരാജ്. 2002ല് പുറത്തിറങ്ങിയ നന്ദനമാണ് പൃഥ്വിയുടെ ആദ്യ ചിത്രമെങ്കിലും പൃഥ്വി ആദ്യമായി ഒരു സംവിധായകനെ കാണുന്നത് മറ്റൊരു സിനിമയ്ക്ക് വേണ്ടി ആയിരുന്നു. കൈ എത്തും ദൂരത്ത് എന്ന സിനിമയ്ക്ക് വേണ്ടി സംവിധായകന് ഫാസില് ഒരു പുതുമുഖ നായകനെ അന്വേഷിക്കുന്ന സമയത്താണ് പൃഥ്വി അദ്ദേഹത്തെ കാണാന് പോയത്. എന്നാല് ഫാസിലിന്റെ സിനിമയ്ക്ക് പറ്റിയ ലുക്ക് ആയിരുന്നില്ല പൃഥ്വിക്ക്. ഇക്കാരണത്തില് അവസരം നഷ്ടമായി മടങ്ങിപ്പോയ പൃഥ്വിയ്ക്ക് പിന്നീട് സംവിധായകന് രഞ്ജിത്താണ് അവസരം നല്‍കിയത്. ഇതേകുറിച്ച് വ്യക്തമാക്കുന്ന ഒരു ആരാധകന്റെ കുറിപ്പാണ് ഇപ്പോള് സോഷ്യല് മീഡിയയില് ചര്‍ച്ചയാവുന്നത്.\nആരാധകന്റെ കുറിപ്പ് വായിക്കാം-\n“കൈയെത്തും ദൂരത്ത് എന്ന സിനിമയ്ക്ക് വേണ്ടി സംവിധായകന് ഫാസില് പുതുമുഖ നായകനെ അന്വേഷിക്കുന്ന സമയം. ഒരു പാവത്താന് ലുക്കുള്ള നായകനെ തപ്പി നടന്ന ഫാസില്, അവസാനം സ്വന്തം മകനായ ഫഹദിനെ തന്നെ നായകനാക്കാന് തീരുമാനിക്കുകയായിരുന്നു. ഇതിനിടയില് സിനിമാ നടിയായ അമ്മയുടെ നിര്‍ബന്ധത്താല് പൃഥ്വിരാജ് ഫാസിലിനെ കാണാന് ചെന്നിരുന്നു. ഒരു തന്റേടി ലുക്ക് ആയിരുന്ന പൃഥ്വിരാജിനെ തന്റെ നായക കഥാപാത്രത്തിന് യോജിക്കാത്തത് കാരണം ഫാസില് മടക്കി അയച്ചു.\nഅതേസമയം, തിരക്കഥാകൃത്ത് രഞ്ജിത്ത് തന്റെ രണ്ടാമത്തെ സിനിമയായ നന്ദനത്തിന് വേണ്ടി ഒരു പുതുമുഖ നായകനെ അന്വേഷിക്കുന്ന കാര്യം ഫാസിലിനോട് പറഞ്ഞിരുന്നു. ആ കഥാപാത്രത്തിന് പൃഥ്വിരാജ് യോജിക്കുമെന്ന് തോന്നിയതു കൊണ്ട് ഫാസില് രഞ്ജിത്തിനെ വിളിച്ച് കാര്യം പറഞ്ഞു. രഞ്ജിത്ത് തന്റെ സഹ നിര്‍മാതാവായ നടന് സിദ്ദിഖിനോട് പൃഥ്വിയുടെ അമ്മയെ വിളിച്ച് അന്വേഷിക്കണം എന്ന് പറഞ്ഞു.\nമകനെ സിനിമയില് അഭിനയിക്കാന് താല്‍പര്യമുണ്ടോ എന്ന് വിളിച്ചു ചോദിച്ച സിദ്ദിഖിനോട് മല്ലിക സുകുമാരന് ആദ്യം ചോദിച്ചത് ഇന്ദ്രനെയാണോ ഉദ്ദേശിക്കുന്നത് എന്നായിരുന്നു. അന്ന് ഇന്ദ്രജിത്ത് ഒന്നോ രണ്ടോ സിനിമയില് അഭിനയിച്ചിരുന്നു. അല്ല, പൃഥ്വിയെയാണ് ഉദ്ദേശിക്കുന്നത് എന്ന് പറഞ്ഞപ്പോള്, പൃഥ്വിരാജ് ഓസ്‌ട്രേലിയയിലേക്ക് മടങ്ങാനുള്ള തയ്യാറെടുപ്പിലാണ്, അവന് അഭിനയിക്കാന് താല്പര്യമില്ല എന്നായിരുന്നു മല്ലിക സുകുമാരന്റെ മറുപടി.\nഎന്തായാലും രഞ്ജിത്തിനെ കാണാന് പൃഥ്വിരാജിനെ പറഞ്ഞ് വിടാമെന്ന് മല്ലിക സുകുമാരന് സമ്മതിച്ചു. കോഴിക്കോട് രഞ്ജിത്തിന്റെ വീട്ടില് എത്തിയ പൃഥ്വിരാജ്, വാതില് തുറന്ന് ഇറങ്ങി വന്ന രഞ്ജിത്തിനോട് സ്വയം പരിചയപ്പെടുത്തി. “ഞാന് പൃഥ്വിരാജ്, മല്ലിക സുകുമാരന്റെ മകനാണ്”. നന്ദനത്തിലെ നായകനായ മനുവിന്റെ ഇന്‍ട്രൊ സീനാണ് രഞ്ജിത്തിന് അപ്പോള് ഓര്‍മ്മ വന്നത്. പൃഥ്വിരാജ് മടങ്ങിയതും, രഞ്ജിത്ത് സിദ്ദിഖിനെ വിളിച്ചു പറഞ്ഞു, ഇനി വേറെ ആരെയും നോക്കണ്ട, നമ്മുടെ നായകന് പൃഥ്വിരാജ് തന്നെ. അങ്ങനെയാണ് പൃഥ്വിരാജ് മലയാള സിനിമ ലോകത്തിലേക്ക് കടന്നു വന്നത്.”\nപ്രണവിന്‍റെ ഇരുപത്തിയൊന്നാം നൂറ്റാണ്ട് ; സാഗര് ഏലിയാസ് ജാക്കിയുടെ സാന്നിധ്യം…പൂജ ചിത്രങ്ങള് കാണാം…..


ഷവോമി രണ്ട് എംഐ നോട്ട്ബുക്ക് ലാപ്ടോപ്പുകൾ കൂടി ഇന്ത്യൻ വിപണിയിൽ അവതരിപ്പിച്ചു | Xiaomi Launched New Mi NoteBook Laptops In India - Malayalam Gizbot\n38 min ago പുതിയ ഫോൺ വാങ്ങുന്നവർ കാത്തിരിക്കുക, ഈ കിടിലൻ സ്മാർട്ട്ഫോണുകൾ ഡിസംബറിൽ വിപണിയിലെത്തും\n| Published: Thursday, August 26, 2021, 16:51 [IST]\nഷവോമി ഇന്ത്യൻ ലാപ്ടോപ്പ് വിപണിയിലേക്ക് പുതിയ രണ്ട് ഡിവൈസുകൾ കൂടി അവതരിപ്പിച്ചു. എംഐ നോട്ട് ബുക്ക് സീരിസിലെ ഈ ലാപ്ടോപ്പുകൾ എംഐയുടെ സ്മാർട്ടർ ലിവിങ് 2022 ഇവന്റിന്റിൽ വച്ചാണ് ലോഞ്ച് ചെയ്തത്. എംഐ നോട്ട്ബുക്ക് അൾട്ര, എംഐ നോട്ട്ബുക്ക് പ്രോ എന്നീ ലാപ്ടോപ്പുകളാണ് വിപണിയിൽ എത്തിയിരിക്കുന്നത്. ഇന്റൽ ഐറിസ് Xe ഗ്രാഫിക്സ് ഉള്ള 11th ജനറേഷൻ ഇന്റൽ കോർ പ്രോസസ്സറുകളാണ് ഈ ലാപ്ടോപ്പുകൾക്ക് കരുത്ത് നൽകുന്നത്. 15.6 ഇഞ്ചാണ് എംഐ നോട്ട്ബുക്ക് അൾട്രയുടെ സ്ക്രീൻ വലിപ്പം, എംഐ നോട്ട്ബുക്ക് പ്രോയ്ക്ക് 14 ഇഞ്ച് വലിപ്പമാണ് ഉള്ളത്.\nഎംഐ നോട്ട്ബുക്ക് അൾട്ര, എംഐ നോട്ട്ബുക്ക് പ്രോ: വില, ലഭ്യത\nഎംഐ നോട്ട്ബുക്ക് അൾട്ര, എംഐ നോട്ട്ബുക്ക് പ്രോ എന്നീ രണ്ട് ലാപ്‌ടോപ്പുകളിലും 11th ജനറേഷൻ ഇന്റൽ കോർ പ്രോസസറിന്റെ കരുത്തിലാണ് പ്രവർത്തിക്കുന്നത്. കോർ i5-11300H 4.4GHz (ടർബോ ബൂസ്റ്റ് 5GHz), കോർ i7-11370H 4.8GHz (ടർബോ ബൂസ്റ്റ് 5GHz) എന്നിവയാണ് ഇതിവെ പ്രോസസറുകൾ. എംഐ നോട്ട്ബുക്ക് അൾട്രയുടെ വില ആരംഭിക്കുന്നത് 59,999 രൂപ മുതലാണ്. കോർ ഐ5 പ്രോസസ്സറും 8 ജിബി റാമുമുള്ള മോഡലിനാണ് ഈ വില. കോർ ഐ5 പ്രോസസ്സറും 16ജിബി റാമുമുള്ള മോഡലിന് 63,999 രൂപയും 16 ജിബി റാമും ഇന്റൽ കോർ ഐ7 പ്രോസസറുള്ള മോഡലിന് 76,999 രൂപയുമാണ് വില.\nഎംഐ നോട്ട്ബുക്ക് പ്രോയുടെ വില ആരംഭിക്കുന്നത് 56,999 രൂപ മുതലാണ്. 8 ജിബി റാമുള്ള ഒരു ഇന്റൽ കോർ i5 പ്രോസസറുള്ള മോഡലിനാണ് ഈ വില. കോർ i5 + 16ജിബി റാം മോഡലിന് 59,999 രൂപയാണ് വില. ഈ ലാപ്ടോപ്പിന്റെ ടോപ്പ്-എൻഡ് മോഡലിൽ കോർ i7 പ്രോസസറും 16ജിബി റാമുമാണ് ഉള്ളത്. ഈ ഡിവൈസിന്റെ വില 72,999 രൂപയാണ്. ഈ ലാപ്ടോപ്പുകൾ മിസ്റ്റർ ഡോട്ട്ബുക്ക് പ്രോസ്, എംഐ.കോം, ആമസോൺ, എംഐ ഹോം സ്റ്റോറുകൾ എന്നിവ വഴി ഓഗസ്റ്റ് 31 മുതൽ ഇന്ത്യയിൽ വിൽപ്പനയ്‌ക്കെത്തും, റീട്ടെയിൽ ഔട്ട്‌ലെറ്റുകളിലും ലാപ്ടോപ്പുകൾ ലഭ്യമാകും.\nഎംഐ നോട്ട്ബുക്ക് അൾട്രയിൽ 15.6 ഇഞ്ച് 3,200x2,000 പിക്സൽ എംഐ-ട്രൂലൈഫ്+ ഡിസ്പ്ലേയാണ് ഉള്ളത്. 16:10 അസ്പാക്ട് റേഷിയോ, 90 ഹെർട്സ് പുതുക്കൽ നിരക്ക്, 300 നൈറ്റ്സ് പീക്ക് ബ്രൈറ്റ്നസ്, 100 ശതമാനം എസ്ആർജിബി കവറേജ്, ടിയുവി റെയ്ൻലാൻഡ് ലോ ബ്ലൂ ലൈറ്റ് സർട്ടിഫിക്കേഷൻ, 89 ശതമാനം സ്ക്രീനും ബോഡി റേഷിയോ എന്നിവയുള്ള ഡിസ്പ്ലെയാണ് ഇത്. ഡിസ്പ്ലെയ്ക്ക് മുകളിൽ ഒരു എച്ച്ഡി വെബ്ക്യാമും ഉണ്ട്. ഇന്റൽ ഐറിസ് Xe ഗ്രാഫിക്സുമായി ജോടിയാക്കിയ ഇന്റൽ കോർ ഐ7-11370H സിപിയുവുള്ള ലാപ്ടോപ്പിൽ 16ജിബി DDR4 റാമും 512GB NVMe എസ്എസ്ഡി സ്റ്റോറേജും ഉണ്ട്.\nസീരീസ്6അലുമിനിയം ഉപയോഗിച്ചാണ് എംഐ നോട്ട്ബുക്ക് അൾട്ര നിർമ്മിച്ചിരിക്കുന്നത്. വിൻഡോസ് 10 ഹോമിൽ പ്രവർത്തിക്കുന്നു. ലാപ്ടോപ്പിൽ കണക്റ്റിവിറ്റി ഓപ്ഷനുകളായി വൈഫൈ 6, ബ്ലൂടൂത്ത് വി 5.1, തണ്ടർബോൾട്ട്4പോർട്ട്, എച്ച്ഡിഎംഐ പോർട്ട്, യുഎസ്ബി ടൈപ്പ്-സി പോർട്ട്, രണ്ട് യുഎസ്ബി ടൈപ്പ്-എ പോർട്ടുകൾ, 3.5 എംഎം ഹെഡ്ഫോൺ ജാക്ക് എന്നിവ നൽകിയിട്ടുണ്ട്. ഡിടിഎസ് ഓഡിയോ പ്രോസസിങ് ഉള്ള രണ്ട് 2W സ്പീക്കറുകളാണ് ഡിവൈസിലെ ഓഡിയോ കൈകാര്യം ചെയ്യുന്നത്. പവർ ബട്ടണിൽ തന്നെ ഫിംഗർപ്രിന്റ് സ്കാനറും നൽകിയിട്ടുണ്ട്.\nബാക്ക്‌ലിറ്റ് സിസേഴ്സ് കീബോർഡിന് 1.5 എംഎം ട്രാവലും മൂന്ന് ലെവലുള്ള ബ്രൈറ്റ്നസും ഉണ്ട്. പഴയ എംഐ നോട്ട്ബുക്ക് മോഡലിനെ അപേക്ഷിച്ച് ട്രാക്ക്പാഡ് 62 ശതമാനം വലുതാണെന്നും വിൻഡോസ് ജെസ്റ്റേഴ്സ് സപ്പോർട്ട് ചെയ്യുന്നുവെന്നും ഷവോമി അവകാശപ്പെടുന്നു. എംഐ നോട്ട്ബുക്ക് അൾട്രയിൽ 70Whr ബാറ്ററിയാണ് ഉള്ളത്. 12 മണിക്കൂർ വരെ ബാറ്ററി ബാക്ക് അപ്പ് നൽകാൻ ഇതിന് സാധിക്കുന്നു. 65W ചാർജർ ഉപയോഗിച്ച് യുഎസ്ബി ടൈപ്പ്-സി ചാർജിങും ഇത് സപ്പോർട്ട് ചെയ്യുന്നു.\nഎംഐ നോട്ട്ബുക്ക് പ്രോ: സവിശേഷതകൾ\nഎംഐ നോട്ട്ബുക്ക് പ്രോയിൽ 14 ഇഞ്ച് 2.5 കെ (2,560x1,600 പിക്സൽസ്) ഡിസ്പ്ലേയാണ് ഉള്ളത്. 16:10 അസ്പാക്ട് റേഷിയോ, 300 നിറ്റ്സ് പീക്ക് ബ്രൈറ്റ്നസ്, 100 ശതമാനം എസ്ആർജിബി കവറേജ്, ടിയുവി റെയ്ൻലാൻഡ് ലോ ബ്ലൂ ലൈറ്റ് സർട്ടിഫിക്കേഷൻ, ഡിസി ഡിമ്മിങ് എന്നിവയുള്ള ഡിസ്പ്ലെയാണ് ഇത്. ഐറിസ് Xe ഗ്രാഫിക്സുള്ള 11th ജനറേഷൻ ഇന്റൽ കോർ i7 പ്രോസസറാണ് ഈ ഡിവൈസിന് കരുത്ത് നൽകുന്നത്.\n16 ജിബി റാമും 512 ജിബി എസ്എസ്ഡി സ്റ്റോറേജും ഈ ഡിവൈസിൽ ഉണ്ട്. എംഐ നോട്ട്ബുക്ക് പ്രോയിൽ എംഐ നോട്ട്ബുക്ക് അൾട്രയുടെ അതേ കണക്റ്റിവിറ്റി ഓപ്ഷനുകളും ഓഡിയോ ഫീച്ചറുകളും ഉണ്ട്. 56Whr ബാറ്ററിയാണ് ഡിവൈസിൽ ഉള്ളത്. ഇത് 11 മണിക്കൂർ ബാറ്ററി ലൈഫ് നൽകുന്നു. ഈ ഡിവൈസിലുള്ള ബാറ്ററി 34 മിനുറ്റ് മാത്രം കൊണ്ട് 50 ശതമാനം വരെ ചാർജ് ചെയ്യാൻ സാധിക്കും.\nXiaomi has introduced two new devices to the Indian laptop market. Mi NoteBook Ultra and Mi NoteBook Pro laptops have been launched.


'ഇതുകൊണ്ടൊക്കെ എനിക്ക് മമ്മൂട്ടിയെയാണ് ഇഷ്ടം', മോഹൻലാലിനോട് ശങ്കരാടി പറഞ്ഞു | Sankaradi 21st Death Anniversary Sathyan Anthikkad Remembering Sankaradi\nകഷണ്ടി ഒന്നു തടവി തികച്ചും സ്വകാര്യമായ ഒരു സങ്കടംപോലെ പറഞ്ഞു: 'ഈ കഷണ്ടിയുമായി എത്ര കാലമായി... എനിക്കിനി വിഗ്ഗ് വേണം സത്യാ'\nശങ്കരാടിയും മോഹൻലാലും, ശങ്കരാടി | Photo: Mathrubhumi Archives\nഒക്ടോബർ 9 ശങ്കരാടിയുടെ ഓർമദിനം\nഈയിടെ ഒരൊഴിവുദിവസം പൊന്മുട്ടയിടുന്ന താറാവ് എന്ന സിനിമ കണ്ടിരിക്കുകയായിരുന്നു. അതിന്റെ ഒടുവിലത്തെ സീനില് ഒരടിയും ബഹളവുമൊക്കെയായിട്ട് മൂത്ത തട്ടാനെ കസേരയിലിരുത്തി കൊണ്ടുവരുന്ന ഒരു രംഗമുണ്ട്. സിനിമയുടെ ക്ലൈമാക്‌സ് സീനാണത്. സാധാരണനിലയില് ആ സീന് കാണുമ്പോള് ചിരി വരേണ്ടതാണ്. പക്ഷേ, എന്റെ കണ്ണു നിറഞ്ഞു. മൂത്ത തട്ടാനായി അഭിനയിച്ച കൃഷ്ണന്‍കുട്ടി നായര്, ഹാജ്യാരായി വേഷമിട്ട കരമന ജനാര്‍ദനന്, ഒടുവില് ഉണ്ണികൃഷ്ണന്, ശങ്കരാടി, ഫിലോമിന... സിനിമയിലെ ഈ ഗ്രാമ്യ മുഖഭാവങ്ങള് ക്ലാപ്പടിയും കട്ടുമില്ലാത്ത മറ്റൊരു ലോകത്തേക്ക് പിന്‍വാങ്ങിയല്ലോ എന്ന ചിന്ത, വലിയൊരു നഷ്ടസ്മൃതിയായി എന്നില് നിറഞ്ഞു. സിനിമയില്‍നിന്ന് എന്നേക്കുമായി നഷ്ടപ്പെട്ട ഒരുകൂട്ടം ഗ്രാമീണര്.\nവി.കെ.എന്-ന്റെ അപ്പുണ്ണി തൊട്ടാണ് സിനിമയില് എന്റെ ഗ്രാമകഥകളാരംഭിക്കുന്നത്. അതിനു മുന്നേയെടുത്ത കുറുക്കന്റെ കല്യാണവും കിന്നാരവും മദിരാശിയുടെ കഥാപശ്ചാത്തലത്തിലാണ് ചിത്രീകരിച്ചത്. മദിരാശിക്ക് അന്ന് അകലം കൂടുതലാണ്. കേരളത്തിലെ നാട്ടിന്‍പുറങ്ങളില് ടെലിഫോണോ വൈദ്യുതിയോ ഇല്ലാത്ത കാലം. ആ കാല ഘട്ടത്തില് മദിരാശിയില് ജീവിച്ചുകൊണ്ട് ഞാന് അന്തിക്കാടിന്റെ ഗ്രാമപ്പച്ച സ്വപ്നംകണ്ടു. ഒരു സിനിമാമോഹത്തിന്റെ തുമ്പു പിടിച്ചിട്ടാണ് ഞാന് മദിരാശിയിലേക്കു പോയത്. വളരെ വിദൂരതയില്‍നിന്നെവിടെയോ വെച്ച് ഉദ്ഭവിക്കുന്ന ഒരു കലാരൂപത്തെ കൈപ്പിടിയിലാക്കുക എന്നൊരാഗ്രഹമായിരുന്നു അത്. സത്യത്തില് ഞാനൊരു സിനിമാഭ്രാന്തനായിരുന്നില്ല. സാഹിത്യമായിരുന്നു ഇഷ്ടപ്പെട്ട വിഷയം. കുഞ്ഞുണ്ണിമാഷുമായുള്ള പരിചയമാണ് എന്നെ സംസ്‌കരിച്ചെടുത്തത്. കവിയാകണം എന്നാഗ്രഹിച്ചുനടന്ന ഒരാളിലേക്ക് എപ്പോഴോ സിനിമാമോഹം അനുവാദം ചോദിക്കാതെ കയറിവന്നു. മാതൃഭൂമി ബാലപംക്തിയില് അക്കാലത്ത് ഞാന് കവിതകളെഴുതിയിരുന്നു. സാഹിത്യപരിചയമാണ് സിനിമാമോഹത്തിന് വളക്കൂറായിത്തീര് ന്നത്. ഡോ. ബാലകൃഷ്ണന്റെ കീഴിലാണ് സിനിമാജീവിത ത്തിന്റെ തുടക്കം. അദ്ദേഹം പറയുന്ന പല സീനുകളുടെയും പകര്‍ത്തിയെഴുത്തുകാരന് ഞാനായിരുന്നു. 'എഴുത്തുപരിചയ'മാണ്, സത്യത്തില് സിനിമാസംവിധാനത്തെ ഏറ്റവും പ്രചോദിപ്പിച്ച ഒരു ഘടകം.\nസത്യന് അന്തിക്കാടിന്റെ ഗ്രാമീണര് വാങ്ങാന് ഇവിടെ ക്ലിക്ക് ചെയ്യുക\nഅങ്ങനെ, മദിരാശിയില് സിനിമാലോകത്തെ വിസ്മയജീവിതങ്ങളുമായി ചുറ്റിപ്പറ്റി നില്ക്കുമ്പോഴാണ് ഞാനാദ്യമായി ശങ്കരാടിയെ കാണുന്നത്. വാസു സ്റ്റുഡിയോവില് കോളേജ് ഗേളിന്റെ ഷൂട്ടിങ് നടക്കുകയാണ്. ഹരിഹരന്റെ രണ്ടാമത്തെ പടം. സംവിധാനസഹായികളായ ആറു പേരില് ഒരാളാണ് ഞാന്. ഞങ്ങളന്ന് പകച്ചുനില്ക്കുന്ന ഒരു സംഘമായിരുന്നു. വലിയവലിയ നടന്മാരെ 'ജീവനോടെ' കാണുന്നതിന്റെ ഒരു ത്രില്ല് ഞങ്ങള്‍ക്കുണ്ടായിരുന്നു. ആ ലൊക്കേഷനില് വെച്ചാണ് ശങ്കരാടിയെ പരിചയപ്പെടുന്നത്. ബഹദൂറും പറവൂര് ഭരതനുമൊക്കെ ആ സിനിമയിലുണ്ടായിരുന്നു.\nശങ്കരാടിയുടെ ചോദ്യവും എന്റെ ഉത്തരവും തുടര്‍ന്നു. അന്തിക്കാട് കണ്ടശ്ശാന്‍കടവ് സ്‌കൂളിനടുത്താണ് വീട് എന്നു പറഞ്ഞപ്പോള് ശങ്കരാടി സ്വതസ്സിദ്ധമായ ചിരിയോടെ പറഞ്ഞു: 'ഞാനവിടെ പഠിച്ചിട്ടുണ്ട്.'\nഅതു കേട്ടപ്പോള് ഒരന്തിക്കാട്ടുകാരനായതില് ഞാന് സന്തോഷിച്ചു. ഒരു നാട്ടുകാരനോടുള്ള സ്നേഹം ശങ്കരാടി എന്നോടു പ്രകടിപ്പിച്ചു.\n'ചുക്കില്ലാത്ത കഷായമില്ല' എന്നു പറയാറുള്ളതുപോലെ\n'ശങ്കരാടിയില്ലാത്ത പടം' ഞാന് സംവിധാനം ചെയ്തതില് തീരെ കുറവ്. മദിരാശിയില് അയ്യപ്പാസ് എന്ന ലോഡ്ജിലായിരുന്നു ശങ്കരാ ടിയുടെ താമസം. ഒരു നാട്ടിന്‍പുറത്തുകാരനെപ്പോലെ ഓരോ കാഴ്ചയിലും ശങ്കരാടി സൗമ്യതയോടെ പെരുമാറി. മരണംവരെ അത് തുടര്‍ന്നു.\nഒരു നാട്യവുമില്ലാത്ത മനുഷ്യനായിരുന്നു ശങ്കരാടി. ഇന്ന് പഴയ സിനിമകള് കാണുമ്പോള് നമുക്കു മനസ്സിലാകും, അന്നത്തെ പ്രസിദ്ധരായ പല നടന്മാരെക്കാളും സ്വാഭാവികമായ രീതിയിലായിരുന്നു ശങ്കരാടിയുടെ അഭിനയം. വിത്തുകള് എന്ന സിനിമ അടുത്തിടെ ഞാന് കണ്ടു. അതില് ഏറ്റവും സ്വാഭാവികമായ ഒരഭിനയശൈലി കാഴ്ചവെച്ചത് ശങ്കരാടിയായിരുന്നു. ക്യാമറ മുന്‍പിലുണ്ടെന്ന തോന്നലുളവാക്കാത്തവിധം പെര്‍ഫോം ചെയ്യുന്ന നടനാണ് ശങ്കരാടി. ആ പെര്‍ഫോമന്‍സ് എത്രത്തോളം ശുദ്ധമാണോ, അത്രയും ശുദ്ധമായ രീതിയിലാണ് ശങ്കരാടിയുടെ നടപ്പും ഇരിപ്പും സംസാരവും ഇടപഴകലുമൊക്കെ. മദ്രാസില്, പ്രസിദ്ധനായ ഒരു സിനിമാനടനാണ് എന്ന ഭാവഭേദമൊന്നുമില്ലാതെ ഖദര്‍മുണ്ടും ഖദര്‍ഷര്‍ട്ടുമിട്ട് ബീഡിയും വലിച്ചു നടക്കുന്ന ഒരു വിശുദ്ധനായ ഗ്രാമീണനായിരുന്നു ശങ്കരാടി. ഇതൊക്കെക്കൊണ്ടുതന്നെ പുള്ളിക്ക് ആവശ്യത്തില് കൂടുതല് പിശുക്കന് എന്ന പേരുണ്ടായിരുന്നു. നയാപൈസ ചെലവാക്കാത്ത ഒരാള് എന്ന നിലയിലാണ് സിനിമാസെറ്റില് ശങ്കരാടി അറിയപ്പെട്ടത്. ശങ്കരാടി പ്രായമേറെച്ചെന്നാണ് വിവാഹിതനായത്. സിനിമയില്‍നിന്ന് സമ്പാദിക്കുന്ന കാശ് മുഴുവന് എവിടേക്കാണ് കൊണ്ടുപോകുന്നതെന്ന് പലരും ശങ്കരാടി കേള്‍ക്കെത്തന്നെ ചോദിക്കുമായിരുന്നു. ഒരു സദസ്സില് വന്നുകഴിഞ്ഞാല്, ആ സദസ്സിനെ വളരെ പെട്ടെന്ന് ഉണര്‍ത്തുന്ന ഒരു സിദ്ധി ശങ്കരാടിക്കുണ്ടായിരുന്നു.\nമറ്റൊന്ന്, മറ്റെല്ലാറ്റിനുമുപരി, അതിശക്തമായ ഒരു രാഷ്ട്രീയകാഴ്ചപ്പാട് ശങ്കരാടിക്കുണ്ടായിരുന്നു. ഒരു പഴയ കമ്യൂണിസ്റ്റുകാരന്റെ നന്മ ശങ്കരാടിയില് ആവോളമുണ്ടായിരുന്നു. മദിരാശിയില് ഒരു മലയാളി കാരണവരെപ്പോലെ ശങ്കരാടി ജീവിച്ചു. സ്വന്തമൊരു അമ്മാവനെപ്പോലെയായിരുന്നു എനിക്ക് ശങ്കരാടി.\nസത്യന് അന്തിക്കാടിന്റെ പുസ്തകങ്ങള് വാങ്ങാന് ഇവിടെ ക്ലിക്ക് ചെയ്യുക\nബന്ധപ്പെട്ട ആരുമായും അഗാധമായ സൗഹൃദം ശങ്കരാടി സ്ഥാപിക്കുമായിരുന്നു. സുഹൃത്തുക്കള്‍ക്ക് അദ്ദേഹം പതിവായി കത്തെഴുതി. ടെലിഫോണൊക്കെ സജീവമായിരുന്ന കാലത്തും അദ്ദേഹം കത്തുകളെഴുതിക്കൊണ്ടിരുന്നു. ഒരു സാധാരണ പോസ്റ്റ് കാര്‍ഡിലാണെഴുതുക. നല്ല ഭംഗിയുള്ള കൈപ്പടയാണ്. വീട്ടുവിശേഷമന്വേഷിച്ചുകൊണ്ടാണ് ഓരോ കുറിപ്പുമവസാനിക്കുക.\nബന്ധങ്ങള് ചികയുന്ന ഒരു സ്വഭാവമുണ്ടായിരുന്നു ശങ്കരാടിക്ക്. ബന്ധങ്ങളുടെ കണ്ണിചേര്‍ത്ത് അതിന്റെ അറ്റംവരെ പോയി, ആ ഊരും പേരുമായി തനിക്കുള്ള ബന്ധംകൂടി ശങ്കരാടി സ്ഥാപിച്ചെടുക്കും. ബന്ധങ്ങളുടെ ഇഴ കോര്‍ത്തിണക്കി പോകുന്ന ആ വിദ്യ നടന്മാരില് ശങ്കരാടിയില് മാത്രമാണ് ഞാന് കണ്ടത്.\nആര്‍ഭാടം തീരെയില്ലായിരുന്നു ശങ്കരാടിയില്. ഒരു മുറിയും ഒരു ഫാനും ഒരു ബാത്ത്റൂമുമുണ്ടായാല് പുള്ളി ഹാപ്പിയാണ്. നിര്‍മാതാവിന് അധികഭാരം ചുമത്തുന്ന ഒന്നും ശങ്കരാടിയിലില്ലായിരുന്നു. ജാതിമതമൊന്നും നോക്കാതെ തന്നെക്കാള് ഇളപ്പമുള്ള പ്രിയപ്പെട്ടവരെ 'അവനെന്റെ അനന്തരവനാ'ണ് എന്ന് ശങ്കരാടി മറ്റുള്ളവര്‍ക്ക് പരിചയപ്പെടുത്തുമായിരുന്നു.\nമദ്യപിക്കുന്ന സ്വഭാവം ശങ്കരാടിക്കുമുണ്ട്. രാത്രിയിലാണ് മദ്യപിക്കുന്നതെങ്കില് അന്നു പുലര്‍ച്ചെതന്നെ വെള്ളവും ഗ്ലാസുമൊക്കെ ശരിയാക്കി രാത്രിക്കുവേണ്ടി ശങ്കരാടി കാത്തിരിക്കും. അതുപോലെ ഷൂട്ടിങ്ങിന് പുറപ്പെടുന്നതിന് ഒരാഴ്ച മുന്നേതന്നെ വസ്ത്രം, സോപ്പ്, ചീര്‍പ്പ് തുടങ്ങിയവ പെട്ടിയിലാക്കി യാത്ര പുറപ്പെടുന്ന ദിവസത്തിനുവേണ്ടി ശങ്കരാടി കാത്തിരിപ്പ് തുടങ്ങും.\nഎന്റെ കല്യാണത്തിനു ശേഷമാണ് ശങ്കരാടിയുടെ കല്യാണം നടന്നത്. തൃപ്രയാര് അമ്പലത്തില് വെച്ചായിരുന്നു ചടങ്ങ്. പല കല്യാണാലോചനകളും ശങ്കരാടിക്ക് വന്നിരുന്നു. പല കാരണങ്ങള്‍കൊണ്ടും അവയൊന്നും നടന്നില്ല. ഒരിക്കല് ഒരു മോതിരംമാറല് നടന്നതാണ്. എന്നിട്ടും എന്തോ കാരണംകൊണ്ട് അത് തെറ്റിപ്പോയി.\nകമ്യൂണിസ്റ്റാണെങ്കിലും ഞാന് പരിചയപ്പെടുന്ന കാലംതൊട്ടേ ശങ്കരാടി ഭക്തനായിരുന്നു. ലോഡ്ജ് മുറിയിലാണെങ്കില്‍ത്തന്നെയും പൂജാമുറിയിലുള്ളതുപോലെ ഒരു കോര്‍ണറില് ദൈവചിത്രങ്ങള്‍ക്കു മുന്നില് എപ്പോഴും നിലവിളക്ക് കത്തിച്ചുവെച്ചു. സന്ദേശം എന്ന സിനിമയില് ഒരു കമ്യൂണിസ്റ്റ് താത്ത്വികാചാര്യനായിട്ടാണ് ശങ്കരാടി അഭിനയിച്ചത്. പരസ്യമായി കമ്യൂണിസ്റ്റാശയം തീവ്രമായി പ്രകടിപ്പിക്കുകയും രഹസ്യമായി ക്ഷേത്രസന്ദര്‍ശനം നടത്തുകയും ചെയ്യുന്ന ഒരാള്. ശങ്കരാടിയില്‍നിന്നാണ് ആ കഥാപാത്രത്തെ ഞാന് കണ്ടെത്തുന്നത്. വലിയ കമ്യൂണിസ്റ്റുകാരൊക്കെ ഈശ്വരവിശ്വാസികളാണെന്നും അവര് രഹസ്യമായി അമ്പലത്തില് പോവാറുണ്ടെന്നും ശങ്കരാടി പലപ്പോഴായി പറഞ്ഞിരുന്നു. ചെറുപ്പത്തില് ശങ്കരാടിക്ക് തീരെ ദൈവവിശ്വാസമുണ്ടായിരുന്നില്ല. പ്രായമേറിയപ്പോഴാണ് ഈശ്വരസാന്നിധ്യം ജീവിതത്തിലനുഭവപ്പെട്ടുതുടങ്ങിയതെന്ന് ശങ്കരാടി ഒരിക്കല് പറഞ്ഞു.\nഅതിമനോഹരമായ ഹ്യൂമര്‍സെന്‍സ് ശങ്കരാടിക്കുണ്ടായിരുന്നു. മമ്മൂട്ടിയും മോഹന്‍ലാലും ശങ്കരാടിക്ക് പ്രിയപ്പെട്ടവരായിരുന്നു. മോഹന്‍ലാല് ശങ്കരാടിക്ക് ഒരു കളിക്കുട്ടിയെപ്പോലെയാണ്. മോഹന്‍ലാല് സ്റ്റാറായി കയറിക്കൊണ്ടിരുന്ന ഒരു ഘട്ടത്തില് ലാല് ശങ്കരാടിയോടു ചോദിച്ചു:\n'എന്നെയാണോ മമ്മൂക്കയെയാണോ ചേട്ടന് കൂടുതലിഷ്ടം?'\nശങ്കരാടി ഇരിക്കുമ്പോള് പിറകെ വന്ന് തോളില് കൈയിട്ടുകൊണ്ടാണ് മോഹന്‍ലാലിന്റെ ചോദ്യം. ശങ്കരാടി ആദ്യമൊന്നും ഇതിന് മറുപടി പറഞ്ഞില്ല. കുറേ ദിവസങ്ങള് ചോദ്യം ആവര്‍ത്തിച്ചപ്പോള് ശങ്കരാടി പറഞ്ഞു:\n'എന്തുകൊണ്ടാണ് ചേട്ടന് എന്നെക്കാള് മമ്മൂക്കയെ ഇഷ്ടപ്പെടുന്നത്?'\n'അത്... മമ്മൂട്ടി ദേഷ്യം വന്നാല് അത് പുറത്തു കാണിക്കും. അതു തുറന്നു പറയുകയും ചെയ്യും. നിനക്ക് ദേഷ്യം വന്നാല് നീയത് പുറത്തു കാണിക്കില്ല. നീയത് എങ്ങനെയെങ്കിലും അഡ്ജസ്റ്റ് ചെയ്യും. പിന്നെ കോംപ്രമൈസ് ചെയ്യും. ഇതുകൊണ്ടൊക്കെ എനിക്ക് മമ്മൂട്ടിയെയാണ് ഇഷ്ടം.'\nമോഹന്‍ലാലിനെ ഒന്ന് ചൊടിപ്പിക്കാനാണ് ശങ്കരാടി അങ്ങനെ പറഞ്ഞത്. എങ്കിലും, അതില് ലാലിന്റെയും മമ്മൂട്ടിയുടെയും സ്വഭാവത്തെക്കുറിച്ചുള്ള സൂക്ഷ്മനിരീക്ഷണമുണ്ടായിരുന്നു.\nപിന്നീട് ഞങ്ങള് Phrase പോലെ കണക്കാക്കാറുള്ള ഒരു കമന്റ് ശങ്കരാടി ഒരിക്കല് പറഞ്ഞിരുന്നു. ഒരു നടിയുടെ ഭര്‍ത്താവ് മരിച്ച സന്ദര്‍ഭത്തിലായിരുന്നു ആ കമന്റ്. നടി എന്റെ പടത്തിന്റെ ഒരു ഷൂട്ടിങ്ങിലായിരുന്നു. നടിയുടെ ഭര്‍ത്താവിന് വേറെയും ഭാര്യമാരുണ്ടായിരുന്നു. നടിക്കും പോക്കുവരവിന് മറ്റു ചിലരുണ്ട്. എങ്കിലും നടി കൂടുതല് സ്നേഹിച്ചിരുന്നത് ഇയാളെയായിരുന്നു. പക്ഷേ, അവര് ആചാരപ്രകാരം വിവാഹിതരായിരുന്നില്ല. അതുകൊണ്ടുതന്നെ ഭര്‍ത്താവ് ആയി അറിയപ്പെട്ട ആള് മരിച്ചതറിഞ്ഞിട്ടും നടിക്ക് ഉറക്കെ കരയാനോ ഭര്‍ത്തൃവീട്ടില് പോകാനോ സാധിച്ചില്ല. നടി ഷൂട്ടിങ് സ്ഥലത്തുനിന്ന് അവരുടെ ലോഡ്ജ്മുറിയിലേക്കു പോയി. ആ ലോഡ്ജില് അടുത്ത മുറിയില് ശങ്കരാടിയുണ്ടായിരുന്നു. വൈകുന്നേരം അന്നത്തെ ഷൂട്ടിങ് അവസാനിച്ചപ്പോള് ശങ്കരാടി എന്റെ മുറിയിലേക്ക് വന്നു. അപ്പോള് ശ്രീനിവാസന് എന്റെ മുറിയിലുണ്ട്.\n'ആ സ്ത്രീക്ക് ഭര്‍ത്താവ് മരിച്ചതില് ശരിക്കും സങ്കടമുണ്ടോ?'\nപെട്ടെന്നുതന്നെ ശങ്കരാടിയുടെ മറുപടിയുണ്ടായി.\n'ഒരു മീഡിയം സ്ട്രോങ്, ചക്കര കമ്മി.' ഇതായിരുന്നു ശങ്കരാടി പറഞ്ഞത്.\nമദിരാശിയില് പണ്ട് ജീവിച്ചിരുന്നവര്‍ക്ക് ഇതിന്റെ അര്‍ഥമറിയാം. മദിരാശിയിലെ പഴയ ചായക്കടകളില് ചായയ്ക്ക് ഓര്‍ഡര് ചെയ്യുമ്പോള് മലയാളികള് പറഞ്ഞിരുന്ന വാചകമാണിത്. മീഡിയം സ്ട്രോങ്, ചക്കര കമ്മി. ഒരു ഇടത്തരം കരച്ചില് എന്നാണ് ശങ്കരാടി പറഞ്ഞതിന്റെ പൊരുള്. ശ്രീനി അതുകേട്ട് പൊട്ടിച്ചിരിച്ചു. പിന്നീട് പല സന്ദര്‍ഭങ്ങളിലും ശ്രീനിവാസന് ഇതുപയോഗിച്ചു. പുതിയ ചില നടന്മാരുടെയോ നടികളുടെയോ അഭിനയത്തെക്കുറിച്ച് ചോദിക്കുമ്പോള് ശ്രീനി പറയും: 'ങ്ഹാ, ഒരു മീഡിയം സ്ട്രോങ്, ചക്കര കമ്മി.'\nഹരിഹരന്റെ സെറ്റില്‍വെച്ചു പരിചയപ്പെട്ടെങ്കിലും എന്റെ ആദ്യത്തെ സിനിമാലോചനയില് ശങ്കരാടിയുടെ മുഖമില്ലായിരുന്നു. എന്റെ ആദ്യപടം കുറുക്കന്റെ കല്യാണം മദിരാശിയിലെ വിജയാ ഗാര്‍ഡന് എന്ന സ്ഥലത്തുവെച്ചാണ് ആദ്യദിവസം ചിത്രീകരിച്ചത്. സുകുമാരനും മാധവിയും അഭിനയിക്കുന്ന രംഗമാണ്. ഡോ. ബാലകൃഷ്ണന്‍േറതാണ് സ്‌ക്രിപ്റ്റ്. സ്‌ക്രിപ്റ്റ് മുഴുവനെഴുതിയിട്ടില്ല. ചില സീനുകള് മാത്രം. സുകുമാരന്റെയും മാധവിയുടെയും ഡേറ്റ് കിട്ടിയപ്പോള് ഒരു ദിവസം പൂജ നിശ്ചയിച്ചു. അന്നുതന്നെ ഒരു രംഗം ചിത്രീകരിക്കാനുള്ള തയ്യാറെടുപ്പിലാണ്. ഞാന് ആരെയും പുതിയ ചിത്രത്തിന്റെ പൂജ നടക്കുന്ന വിവരം അറിയിച്ചിരുന്നില്ല. ആരില്‍നിന്നോ വിവരം കേട്ടറിഞ്ഞ് ശങ്കരാടി ഒരു കാറില് വിജയാ ഗാര്‍ഡനിലെത്തി. തികച്ചും യാദൃച്ഛികമായ ആ സന്ദര്‍ശനം കണ്ട് ഞാന് അല്പനേരം പകച്ചുനിന്നു. പൂജ അറിയിക്കാത്തതിന്റെ പരിഭവം ആ മുഖത്തുണ്ടായിരുന്നു.\nകുറുക്കന്റെ കല്യാണത്തില് ഒരു അമ്മാവന്റെ വേഷമുണ്ടായിരുന്നു. ആ വേഷം ശങ്കരാടിയെക്കൊണ്ട് അപ്പോള് അവിടെവെച്ചുതന്നെ ചിത്രീകരിച്ചു. സത്യത്തില് അത് നേരത്തേ നിശ്ചയിച്ചതായിരുന്നില്ല. തികച്ചും യാദൃച്ഛികമായ ഒരു സന്ദര്‍ഭത്തില് തീര്‍ത്തും സ്വാഭാവികമായിത്തന്നെ ശങ്കരാടി അഭിനയിച്ചു.\nഅവസാനകാലമാവുമ്പോഴേക്കും ഒരു വിഗ്ഗ് വേണമെന്ന കലശലായ മോഹം ശങ്കരാടി മനസ്സില് കൊണ്ടുനടന്നു. ഞങ്ങളുടെ സ്ഥിരം മേയ്ക്കപ്പുമേന് പാണ്ഡ്യനാണ്. പാണ്ഡ്യനെ വിളിച്ച് ശങ്കരാടി പറയും:\n'അടുത്ത സിനിമയില് എനിക്ക് വിഗ്ഗ് വേണം. ഈ കഷണ്ടിയും കാണിച്ച് അഭിനയിക്കാന് വയ്യ!'\nനാടോടിക്കാറ്റ് എന്ന സിനിമയുടെ ഷൂട്ടിങ് നടക്കുന്ന സമയം. മദിരാശി ഹോട്ടല് വുഡ്ലാന്‍ഡ്സില് ശ്രീനിയും ഞാനുമിരുന്ന് തിരക്കഥ പൂര്‍ത്തിയാക്കുകയാണ്. അപ്പോള് ശങ്കരാടി മുറിയിലേക്കു\n'എപ്പോഴാ ഞാന് വരണ്ടത്?'\nശങ്കരാടിയുടെ ചോദ്യത്തിന് പെട്ടെന്നു മറുപടി പറയാന് കഴിഞ്ഞില്ല. എഴുതിക്കൊണ്ടിരിക്കുന്ന കഥയില് പുള്ളിക്കു പറ്റിയ റോളുണ്ടോ എന്നുപോലും തീരുമാനിച്ചിരുന്നില്ല.\n'സമയമാകുമ്പോള് ചേട്ടനോട് പറയാം.' -പരിഭവമുണ്ടാകാതിരിക്കാന് ഞാന് പറഞ്ഞു.\n'ശരി. പിന്നെ ആ പാണ്ഡ്യനെ വിളിച്ച് ഒരു വിഗ്ഗുണ്ടാക്കാന് പറയണം. അവന് എത്രപേര്‍ക്ക് വിഗ്ഗ് വെച്ചുകൊടുക്കുന്നു! എനിക്കും\nഒരു വിഗ്ഗാവാം. എഴുതുമ്പോള് എനിക്ക് ധാരാളം മുടിയുള്ള കഥാ\nപാത്രമാക്കി എഴുതണം' - ഇത്രയും പറഞ്ഞ്, കഷണ്ടി ഒന്നു തടവി തികച്ചും സ്വകാര്യമായ ഒരു സങ്കടംപോലെ പറഞ്ഞു: 'ഈ കഷണ്ടിയുമായി എത്ര കാലമായി... എനിക്കിനി വിഗ്ഗ് വേണം സത്യാ.'\nകഷണ്ടി ശങ്കരാടിക്ക് വ്യക്തിപരമായ ഒരു ദുഃഖമായിരുന്നു. പ്രേക്ഷകനാവട്ടെ, കഷണ്ടിയില്ലാത്ത ഒരു ശങ്കരാടിയെ സങ്കല്പിക്കാനേ വയ്യ. 'ചേട്ടന്റെ കഷണ്ടി കാണാന് എന്തൊരു ഐശ്വര്യമാണ്.' ശ്രീനിവാസന് ശങ്കരാടിയെ സമാധാനിപ്പിക്കാന് ശ്രമിച്ചു: 'കഷണ്ടി വിഗ്ഗ് വെച്ചു മറയ്ക്കാം. മുഖമോ? അതും എത്രയോ കാലമായി പ്രേക്ഷകര് കാണുന്നതല്ലേ?' കൂടുതല് വാദിച്ചുനില്ക്കാതെ, ഒന്നു വിടര്‍ന്നു ചിരിച്ച് ശങ്കരാടി മുറിവിട്ടുപോയി.\nഎന്റെ വീടിനു മുന്നിലുള്ള റോഡ് വിശാലമായ കോള്‍നിലങ്ങള്‍ക്കു മുന്നിലാണവസാനിക്കുന്നത്. എത്രയോ വിസ്തൃതിയില് പരന്നുകിടക്കുന്ന നെല്‍പ്പാടങ്ങള്. വലിയ പാടങ്ങളുടെ അക്കരയുമിക്കരെയുമാണ് എന്റെയും മഞ്ജുവാര്യരുടെയും വീട്. എപ്പോഴും രാവിലെ ഞാന് നടക്കാന് പോകുന്നത് ഈ പാടത്തേക്കാണ്. ഗ്രാമ്യമായ സ്വച്ഛതയിലൂടെ ഒരു പ്രഭാതസവാരി. ഈ യാത്രയ്ക്കിടയില്, വയലിന്റെ നടവരമ്പിലൂടെ മുണ്ടിന്റെ അറ്റം ഒരു കൈകൊണ്ട് പിടിച്ച് മറ്റേ കൈയില് കുടയുമായി ഒരു കാരണവര് നടന്നുവരുന്നത് ഞാന് കാണാറുണ്ട്. ആ കാരണവര് ശങ്കരാടിയാണ്. മരിച്ചിട്ടും എല്ലാ പ്രഭാതത്തിലും അന്തിക്കാട്ടെ പാടവരമ്പില് ഞാന് ഈ കാരണവരെ ദിവസവും കണ്ടുമുട്ടുന്നു. ഒരുപാടു സമ്പാദിച്ചിട്ടും സ്വന്തമായി ഒരു വിഗ്ഗില്ലാതെ പോയ, ഏതോ നാടോടിക്കഥയിലെ കാരണവര്.\nജീവിച്ചിരിക്കുന്നവരും മരിച്ചുപോയവരുമായ ഒരുപാട് പേരുടെ ഛായയുണ്ട് ശങ്കരാടി പകര്‍ന്ന വേഷങ്ങള്‍ക്ക്. എന്റെ അമ്മാവന്റെ പല സ്വഭാവവിശേഷങ്ങളും ഞാന് ശങ്കരാടിയിലേക്കു പകര്‍ന്നിട്ടുണ്ട്. എന്റെ അമ്മാവന് ഒരു മാഷായിരുന്നു. രാഷ്ട്രീയ പ്രവര്‍ത്തകനായിരുന്നു. അധ്യാപകസംഘടനയുടെയൊക്കെ തലപ്പത്തിരുന്നിട്ടുണ്ട്. മദിരാശിയില് സിനിമ പഠിക്കാന്‍പോയ കാലത്ത് നാട്ടിലേക്കു തിരിച്ചുവന്നാല് അമ്മാവന് ചോദിക്കും:\n'നിനക്കെന്താ അവിടെ ജോലി?'\n'അതു മനസ്സിലായി. നിനക്കെന്താ അവിടെ ജോലി?'\n'അതു മനസ്സിലായി. പക്ഷേ, നിനക്കെന്താ അവിടെ ജോലി?'\nഇങ്ങനെ ചോദിച്ച് ഉത്തരം മുട്ടിക്കുന്ന ഒരമ്മാവന്. 'നീ സംവിധായകനെ സഹായിക്കുന്നു എന്നു പറയുന്നു. എങ്ങനെ സഹായിക്കുന്നു? സംവിധായകന്റെ പെട്ടി ചുമന്നുനടക്കുകയാണോ? സംവിധായകന് ചോറുണ്ടാക്കിക്കൊടുക്കുകയാണോ?...' ശുദ്ധഗതിക്കാരനായ എന്റെ ഈ അമ്മാവനില് ശങ്കരാടിയുടെ അംശമുണ്ട്. അതുപോലെ എന്റെ ഗ്രാമത്തിലെ പഴയ പല കാരണവന്മാരിലും ഒരു ശങ്കരാടിയെ കാണാം.\nമരിക്കുന്നതിനു കുറച്ചുകാലം മുന്നേ ശങ്കരാടിയെ കണ്ടപ്പോള് അദ്ദേഹം വല്ലാതെ അന്തര്‍മുഖനായതുപോലെ എനിക്കു തോന്നി. അവസാനകാലമാവുമ്പോഴേക്കും അദ്ദേഹത്തിന് മറവി ബാധിച്ചുതുടങ്ങി. സിനിമയില് ഡയലോഗുകള് ബോധപൂര്‍വമല്ലാതെ തെറ്റിച്ചു. അപ്പോള് തിരുത്താനാവശ്യപ്പെടുമ്പോള് പുള്ളി സ്വകാര്യമായി പറയും: 'മുന്‍പ് ചില കുരുത്തക്കേടുകള് കാണിച്ചുവെച്ചിട്ടുണ്ട്. അതുകൊണ്ടാവാം വൃദ്ധനായപ്പോള് വാക്കുകള് വേണ്ടതുപോലെ വരുന്നില്ല.'\nശങ്കരാടി പതുക്കെപ്പതുക്കെ എല്ലാറ്റില്‍നിന്നും പിന്‍വാങ്ങിത്തുടങ്ങുന്നതായി എനിക്കനുഭവപ്പെട്ടു. മരണത്തെ മുന്നില് കണ്ടുകൊണ്ടുള്ള ഒരു പിന്മാറ്റമായിരുന്നോ അത്? രോഗം മനസ്സിനെ തീരെ തളര്‍ത്തിത്തുടങ്ങിയപ്പോള് ശങ്കരാടി ചെറായിയിലേക്കു മടങ്ങി. എന്റെയും ശങ്കരാടിയുടെയും പൊതുസുഹൃത്തായ ഒരാള് എനിക്കൊരു കത്തയച്ചു -'ശങ്കരാടിയുടെ സ്ഥിതി അല്പം മോശമാണ്.'\nഞാനും നിമ്മിയും മക്കളുംകൂടി ശങ്കരാടിയെ കാണാന് പോയി. ചെറായിയില് വീടിനു പുറത്ത് ഔട്ട്ഹൗസ് പോലെ ഒരു കൊച്ചുമുറിയുണ്ട്. മൂപ്പരവിടെ കട്ടിലില് കിടക്കുകയാണ്. ഒരു കൊച്ചു കുട്ടിയെപ്പോലെ എനിക്കു തോന്നി. രൂപം ഒരുപാട് മാറിയിട്ടുണ്ട്. ആ വലിയ കണ്ണുകള് പക്ഷേ, അങ്ങനെത്തന്നെയുണ്ട്. മറ്റെല്ലാം ശോഷിച്ചിരുന്നു. ശങ്കരാടിയെ ശുശ്രൂഷിച്ചുകൊണ്ട് ഭാര്യ ശാരദേച്ചി അടുത്തിരിപ്പുണ്ട്. ശങ്കരാടിച്ചേട്ടന് ആരെയും തിരിച്ചറിയുന്നില്ല എന്നു ശാരദേച്ചി പറഞ്ഞു.\nതുറിച്ചുനോക്കിക്കൊണ്ട് ശങ്കരാടി ചോദിച്ചു. ഭാഷയ്ക്ക് ഒരു മാറ്റവുമില്ല. ചെറിയൊരു ഇടര്‍ച്ച മാത്രം.\n'ഞാന് സത്യന് അന്തിക്കാടാണ്.'\n'സത്യന് അന്തിക്കാട്? ഏതു സത്യന്?'\nശങ്കരാടി അതൊന്നാവര്‍ത്തിച്ചു. പിന്നെ ഒന്നും ചോദിച്ചില്ല. ആളെ മനസ്സിലായില്ല എന്നു തീര്‍ച്ചയായി.\nതെല്ലുനേരം എന്നെത്തന്നെ നോക്കി. പിന്നെ പിച്ചും പേയും പറയുന്നതുപോലെ എന്തൊക്കെയോ മൊഴിഞ്ഞു:\n'എന്റെ പാസ്ബുക്ക് കാണുന്നില്ല. ട്രെയിനിലെവിടെയോ വെച്ച് മിസ്സായി. അതുകൊണ്ട് വലിയ ബുദ്ധിമുട്ടായി.'\nശങ്കരാടി തനിക്കു നഷ്ടപ്പെട്ട ഏതോ പാസ്ബുക്ക് ഓര്‍മയില് തിരയുകയാണെന്ന് മനസ്സിലായി.\n'പേടിക്കേണ്ട സാര്. ഞാന് ബാങ്ക് മാനേജരോടു പറയാം.'\n'പ്ലീസ് ഡു ഇറ്റ്.' ശങ്കരാടി ഏതോ ഒരോര്‍മയില് അത്രമാത്രം പറഞ്ഞു.\nഅപ്പോള് ശാരദേച്ചി പറഞ്ഞു. ഏതോ നാട്ടില് ഷൂട്ടിങ്ങിനു വന്ന് ഒരു ലോഡ്ജ്മുറിയില് താമസിക്കുകയാണെന്നാണ് ശങ്കരാടിച്ചേട്ടന് വിശ്വസിച്ചിരിക്കുന്നത്! ഈ മുറി എപ്പോഴാണ് ഒഴിഞ്ഞുകൊടുക്കേണ്ടത് എന്ന് അദ്ദേഹം ഭാര്യയോട് അന്വേഷിച്ചുകൊണ്ടിരുന്നു. തിരിച്ചുവരുമ്പോള് ഞാന് നിമ്മിയോട് പറഞ്ഞു: 'എല്ലാവരും വാടകമുറിയിലാണ് നിമ്മീ. ചെക്കൗട്ടിനു സമയം കാത്തിരിക്കുന്നവര്.'\nഞങ്ങള് സന്ദര്‍ശിച്ച് ഒരാഴ്ച കഴിയുമ്പോഴേക്കും ശങ്കരാടി മരിച്ചു. ഒരുമാസം പിന്നിട്ടപ്പോള് ശാരദേച്ചിയും ശങ്കരാടി പോയ വരമ്പിലൂടെത്തന്നെ പോയി.\nസ്വന്തം വീട്ടില് ഏതോ വാടകമുറിയുടെ ഓര്‍മ മനസ്സില് പേറി ജീവിച്ച ഒരു മഹാനടന്. സ്വാഭാവികമായ ഒരഭിനയംപോലെയായിരുന്നു മരണാസന്നനാളുകള്. ദൈവം 'കട്ട്' പറഞ്ഞ സീന്. കേരളത്തില് തെങ്ങും കവുങ്ങും വാഴകളുമൊക്കെയുള്ള ഗ്രാമാന്തരീക്ഷത്തില് ക്യാമറ വെച്ചാല് അവിടെ ശങ്കരാടിയുടെ ശൂന്യത അനുഭവപ്പെടുന്നുണ്ട്. ശങ്കരാടിയുമായി ബന്ധപ്പെട്ട് ഏറ്റവും തമാശ ജനിപ്പിക്കുന്ന ഒരോര്‍മയുണ്ട്. ഷൊര്‍ണൂര് ഗസ്റ്റ്ഹൗസില് അദ്ദേഹം സ്ഥിരം താമസിക്കാറുള്ള ഒരു മുറിയുണ്ട്. ഒരു ദിവസം മുറി പൂട്ടി ശങ്കരാടി ഗസ്റ്റ്ഹൗസ് മാനേജരോടു പറഞ്ഞു: 'ആരു വന്നാലും ആ മുറി കൊടുക്കരുത്. അത്യാവശ്യമുള്ള സാധനങ്ങളൊക്കെ മുറിയില് വെച്ചിട്ടാണ് ഞാന് പോകുന്നത്.'രണ്ടു ദിവസം കഴിഞ്ഞിട്ടും ശങ്കരാടി വന്നില്ല. ഗസ്റ്റ്ഹൗസിലെമുറി അതിഥികള് വന്നിട്ടും തുറന്നുകൊടുക്കാന് കഴിയാത്ത അവസ്ഥ. ഒടുവില്, മുറി തുറക്കാന്‍തന്നെ ഗസ്റ്റ്ഹൗസ് മാനേജര് തീരുമാനിച്ചു. ഡ്യൂപ്ലിക്കേറ്റ് താക്കോലുപയോഗിച്ചു മുറി തുറന്നപ്പോള്‍കണ്ടത്, മുറിയുടെ ഒരു കോര്‍ണറില് അലക്കിപ്പിഴിഞ്ഞ് ഉണക്കാനിട്ട കോണകം മാത്രം! ശങ്കരാടി പറഞ്ഞ അത്യാവശ്യമുള്ള സാധനം!\nകൊച്ചുകൊച്ചു നര്‍മങ്ങള് സ്നേഹിക്കുന്നവരുടെ ഉള്ളില് നിക്ഷേപിച്ച് ശങ്കരാടി മണ്‍മറഞ്ഞപ്പോള്, മണ്ണില് കാലുറപ്പിച്ചു നടന്ന ഒരാളെയാണ് സിനിമയ്ക്കു നഷ്ടമായത്. മുണ്ടിന്റെ തലപ്പും പിടിച്ച് ബീഡിയും വലിച്ചു നടക്കുന്ന ഒരു ഗ്രാമീണ കാരണവര്. മറ്റൊരു ലോകത്ത്, ഏതോ ഒരു ചായക്കടയിലിരുന്ന് ശങ്കരാടി ദൈവത്തോട് പറയുന്നുണ്ടാവാം:'ഒരു മീഡിയം സ്ട്രോങ്, ചക്കര കമ്മി.'\n(മാതൃഭൂമി ബുക്സ് പ്രസിദ്ധീകരിച്ച സത്യന് അന്തിക്കാടിന്റെ ഗ്രാമീണര് എന്ന പുസ്തകത്തില് നിന്ന്) (പുനപ്രസിദ്ധീകരണം)\n'സത്യന് അന്തിക്കാടിന്റെ ഗ്രാമീണര്' വാങ്ങാം\nContent Highlights : Sankaradi 21st Death Anniversary Sathyan Anthikkad Remembering Sankaradi\nസംഗീതാസ്വാദകര്‍ക്ക് 'അകാപെല്ല' എന്ന വാക്ക് അപരിചിതമല്ല. അകമ്പടിയായി വിവിധ ..


സംസാരശേഷി നഷ്ടപ്പെട്ടവര്‍ക്കും ഇനി സംസാരിക്കാം.. - The Kerala Online\nPosted on April 29, 2019 April 29, 2019 Author Chief Editor\tComments Off on സംസാരശേഷി നഷ്ടപ്പെട്ടവര്‍ക്കും ഇനി സംസാരിക്കാം..\nസംസാരശേഷി നഷ്ടപ്പെട്ടവരേയും സംസാരിക്കാന് സഹായിക്കുന്ന ഉപകരണം കണ്ടുപിടിച്ചിരിക്കുകയാണ് കാലിഫോർണിയ സർവ്വകലാശാലയിലെ ഗവേഷകര് . ജോഷ് ചാര്‍ട്ടിയര് , എഡ്വേര്‍ഡ് ചാങ് , ഇന്ത്യക്കാരനായ ഗോപാല അനുമാന്‍ച്ചിപ്പള്ളി എന്നിവരാണ് വിര്‍ച്ച്വല് വോക്കല് ട്രാക്ക് എന്ന് പേരിട്ട ഉപകരണത്തിന്റെ കണ്ടുപിടുത്തത്തിന് പിന്നില് .\nസംസാരിക്കാന് കഴിയാത്ത ഒരാള് സംസാരിക്കാൻ ശ്രമിക്കുമ്പോൾ തലച്ചോറിലേക്ക് സന്ദേശങ്ങൾ അയക്കുന്നതായി ഗവേഷകർ മനസ്സിലാക്കിയിരുന്നു . ഈ വിവരമാണ് കണ്ടുപിടുത്തത്തില് നിര്‍ണ്ണായകമായത് .\nതലച്ചോറില് ഘടിപ്പിക്കുന്ന ഈ ചിപ് തലച്ചോറില് ഇലക്ട്രോണിക് സന്ദേശങ്ങളെ ഉത്തേജിപ്പിച്ച് അവയെ ശബ്ദ സന്ദേശങ്ങളായി മാറ്റുന്നു . ഇതിലൂടെ നാക്കും താടിയെല്ലിലൂടെയും ഉള്‍പ്പെടുന്ന അവയവങ്ങളെ ചലിപ്പിച്ച് ശബ്ദ സന്ദേശങ്ങളെ പുറപ്പെടുവിക്കാം .\nപാര്‍ക്കിന്‍സണ് , പക്ഷാഘാതം , തൊണ്ടയിലെ ക്യാന്‍സര് തുടങ്ങിയ തലച്ചോറുമായി ബന്ധപ്പെട്ട രോഗങ്ങള് കാരണം പലപ്പോഴും സംസാരശേഷി പൂര്‍ണ്ണമായോ ഭാഗീകമായോ നഷ്ടപ്പെടുന്നു . അങ്ങനെ സംസാര ശേഷി നഷ്ടപ്പെട്ടവര്‍ക്ക് വേണ്ടിയാണ് ഈ ഇലക്ട്രോണിക് ചിപ് നിര്‍മ്മിച്ചിരിക്കുന്നത് .\nജന്മനാ സംസാര ശേഷിയില്ലാത്തവര്‍ക്കും ഈ ചിപ് ഉപയോഗിക്കാനുള്ള പരീക്ഷണങ്ങള് നടന്നു കൊണ്ടിരിക്കുകയാണ് . എന്നാല് ചില ശബ്ദങ്ങള് ഉച്ഛരിക്കുവാന് കഴിയാത്തത് ഇതിന്‍റെ പോരായ്മയാണ് .


റഗ്‌ബി - വിക്കിപീഡിയ\nപ്രധാനമായും ബ്രിട്ടണിൽ പ്രചാരത്തിലുള്ള ഒരു പ്രത്യേകതരം ഫുട്ബോൾ കളിയാണ് റഗ്‌ബി. 19-ാം നൂറ്റാണ്ടിൽ ഇംഗ്ലണ്ടിലെ പബ്ലിക്ക് സ്കൂളുകളിൽ നിലവിലിരുന്ന ഫുട്ബോൾ കളിയുടെ വിവിധ രൂപങ്ങളിൽ ഒന്നാണ് റഗ്ബി കളി. ബ്രിട്ടണിലെ റഗ്ബി സ്കൂളിൽ നിന്നും ഉടലെടുത്ത ഇതിന്റെ രണ്ട് പ്രധാന രൂപങ്ങൾ റഗ്‌ബി ലീഗ്, റഗ്‌ബി യൂണിയൻ എന്നിവയാണ്. അമേരിക്കൻ ഫുട്‌ബോൾ കനേഡിയൻ ഫുട്‌ബോൾ എന്നീ കളികളിൽ നിന്നു സ്വാധീനമുൾക്കൊണ്ടാണ് ഈ കളി രൂപം കൊണ്ടിട്ടുള്ളത്. \nകളിക്കാർ ഓവൽ രൂപത്തിലുള്ള പന്ത് കാലുപയോഗിച്ചോ കൈയ്യുയോഗിച്ചോ എതിരാളിയുടെ ഗോൾ വരയ്ക്കപ്പുറത്തെത്തിക്കുന്ന കളിയാണ് റഗ്ബി. ഫുട്ബോളിൽ നിന്ന് വ്യത്യസ്തമായി കൈകൾകൊണ്ടും പന്ത് നീക്കാം എന്നതാണ് റഗ്ബിയുടെ പ്രത്യേകത. എന്നാൽ കൈകൾഉപയോഗിക്കുമ്പോൾ പന്ത് നേരേ മുന്നോട്ട് നീക്കുവാൻ അനുവാദമില്ല, പകരം, വശങ്ങളിലേയ്ക്കോ, പുറകിലേക്കോ നീക്കാം. എതിരാളികളുടെ ഗോൾവരയ്കപ്പുറത്ത് പന്തെത്തിക്കുന്ന ടീമിന് പോയിന്റ് ലഭിക്കുന്നതിനെ "ട്രൈ" എന്നുപറയുന്നു. \nറഗ്ബി ഗ്രൗണ്ടിന്റെ നീളം 100 മീറ്ററിനുള്ളിലും വീതി 70 മീറ്ററിനുള്ളിലുമായിരിക്കണം എന്നാണ് നിയമം. 40 മിനിട്ടുകൾ വീതമുള്ള രണ്ട് പകുതികളായിട്ടാണ് കളി നടക്കുക. ഇവയ്കിടയിൽ5മിനിട്ട് ബ്രേക്കും ഉണ്ടാകും. സാധാരണയായി 8 മുൻനിര കളിക്കാരും7പിൻനിരക്കളിക്കാരും ഉൾപ്പെടെ 15 പേരാണ് ഒരു ടീമിൽ ഉണ്ടാകുക. യൂറോപ്പിലെ മിക്കരാജ്യങ്ങളിലും അമേരിക്കയിലും ചില ലാറ്റിനമേരിക്കൻ രാജ്യങ്ങളിലും റഗ്ബികളി പ്രചാരത്തിലുണ്ട്. റഗ്‌ബി ലീഗിന്റെയും റഗ്‌ബി യൂണിയന്റെയും നേതൃത്വത്തിൽ അമച്വർ, പ്രൊഫഷണൽ വിഭാഗങ്ങൾക്കായി പ്രത്യേകം പ്രത്യേകം അന്താരാഷ്ട്ര മത്സരങ്ങൾ നടത്തുന്നു. രണ്ട് ശൈലിക്കും പ്രത്യേകം നിയമങ്ങളുമുണ്ട്. \n↑ "ആർക്കൈവ് പകർപ്പ്". മൂലതാളിൽ നിന്നും 2011-09-05-ന് ആർക്കൈവ് ചെയ്തത്. ശേഖരിച്ചത് 2011-09-15.\nRichard Lindon inventor of the Rugby Ball\nComprehensive Rugby Union History\nBasketball · Korfball · Netball (Indoor) · Slamball\nHandball · Beach handball · Field handball\nBaseball · Brännboll · British baseball · Cricket (Indoor) · Kickball · Lapta · Oina · Over-the-line · Pesäpallo · Rounders · Softball · Stoolball · Town ball · Vigoro\nBeach volleyball · Fistball · Sepak takraw · Volleyball\nAirsoft · Basque pelota (Frontenis, Jai alai, Xare) · Buzkashi · Canoe polo · Curling · Gateball · Kabaddi · Mesoamerican ball game · Paintball · Roller derby · Tchoukball · Ultimate · Underwater rugby · Water polo\n"https://ml.wikipedia.org/w/index.php?title=റഗ്‌ബി&oldid=3643052" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:00, 17 ഓഗസ്റ്റ് 2021.


സംസ്ഥാനത്ത് ഇന്ന് 7643 പുതിയ രോഗികൾ, 854 പേരെ ആശുപത്രിയിൽ പ്രവേശിപ്പിച്ചു; 10,488 രോഗമുക്തർ, 77 മരണം | Covid updates Kerala 7643 new cases 77 death\nThiruvananthapuram, First Published Oct 19, 2021, 6:03 PM IST\nതിരുവനന്തപുരം: കേരളത്തില് (kerala) ഇന്ന് 7643 പേര്‍ക്ക് കൊവിഡ് (Covid ) സ്ഥിരീകരിച്ചു. തൃശൂര് 1017, തിരുവനന്തപുരം 963, എറണാകുളം 817, കോഴിക്കോട് 787, കോട്ടയം 765, പാലക്കാട് 542, കൊല്ലം 521, കണ്ണൂര് 426, പത്തനംതിട്ട 424, ഇടുക്കി 400, മലപ്പുറം 353, ആലപ്പുഴ 302, വയനാട് 185, കാസര്‍ഗോഡ് 141 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 44 പേര് സംസ്ഥാനത്തിന് പുറത്ത് നിന്നും വന്നവരാണ്. 7166 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 353 പേരുടെ സമ്പര്‍ക്ക ഉറവിടം വ്യക്തമല്ല. 80 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കഴിഞ്ഞ ദിവസങ്ങളിലുണ്ടായ 77 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 27,002 ആയി.\nരോഗം സ്ഥിരീകരിച്ച് ചികിത്സയിലായിരുന്ന 10,488 പേര് രോഗമുക്തി നേടി. തിരുവനന്തപുരം 1056, കൊല്ലം 541, പത്തനംതിട്ട 520, ആലപ്പുഴ 443, കോട്ടയം 605, ഇടുക്കി 540, എറണാകുളം 2005, തൃശൂര് 1247, പാലക്കാട് 595, മലപ്പുറം 754, കോഴിക്കോട് 1141, വയനാട് 397, കണ്ണൂര് 566, കാസര്‍ഗോഡ് 78 എന്നിങ്ങനേയാണ് രോഗമുക്തിയായത്. ഇതോടെ 80,262 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 47,60,781 പേര് ഇതുവരെ കൊവിഡില് നിന്നും മുക്തി നേടി.\nകഴിഞ്ഞ 24 മണിക്കൂറിനിടെ 82,408 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 158 തദ്ദേശ സ്വയംഭരണ പ്രദേശങ്ങളിലായി 211 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും. സംസ്ഥാനത്തെ വിവിധ ജില്ലകളിലായി 2,92,178 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,83,368 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 9810 പേര് ആശുപത്രികളിലും നിരീക്ഷണത്തിലാണ്. 854 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 80,262 കോവിഡ് കേസുകളില്, 10.4 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nLast Updated Oct 19, 2021, 7:13 PM IST


എണ്ണവും തൂക്കവും തമ്മില് ഒത്തുവരുന്നില്ലല്ലോ സാറേ… നയതന്ത്ര ബാഗേജ് വഴി എത്തിച്ച മതഗ്രന്ഥത്തിനൊപ്പം സ്വര്‍ണവും കടത്തിയിട്ടുണ്ടെന്ന സംശയം മാറുന്നില്ല; നിര്‍ണായക നീക്കത്തിനൊരുങ്ങി എന്‍ഐഎ - RashtraDeepika\nകോഴിക്കോട്: നയതന്ത്രബാഗേജ് വഴി എത്തിച്ച മതഗ്രന്ഥത്തിനൊപ്പം സ്വര്‍ണവും കടത്തിയിട്ടുണ്ടെന്ന സംശയത്തില് ഉറച്ച് എന്‍ഐഎ.\nമതഗ്രന്ഥങ്ങളുടെ എണ്ണവും അതിന്റെ തൂക്കവും തമ്മിലുള്ള വ്യത്യാസത്തിന്റെ അടിസ്ഥാനത്തിലാണ് എന്‍ഐഎ സ്വര്‍ണം കടത്തിയതായി സംശയിക്കുന്നത്.\nഅതേസമയം, തൂക്കത്തിലെ 20 കിലോയോളം വരുന്ന വ്യത്യാസം പായ്ക്കിംഗ്‌കേയ്‌സ് ഒഴിവാക്കിയതിനാലാണെന്നു വിവിധ മേഖലകളില്‍നിന്ന് അഭിപ്രായമുയര്‍ന്നിട്ടുണ്ട്.\nഎങ്കിലും ഇക്കാര്യം വിശദമായി എന്‍ഐഎ പരിശോധിക്കും. തൂക്കത്തിലെ വ്യത്യാസം നേരത്തെതന്നെ എന്‍ഫോഴ്‌സ്‌മെന്റ് ഡയറക്ടറേറ്റും കണ്ടെത്തിയിരുന്നു.\nഇതു സംബന്ധിച്ച് എന്‍ഐഎയെയും എന്‍ഫോഴ്‌സ്‌മെന്റ് അറിയിച്ചിരുന്നു. ഇതിനു ശേഷമാണ് മന്ത്രിയെ എന്‍ഐഎ ചോദ്യം ചെയ്തത്.\nസാഹചര്യങ്ങള് വച്ചു മതഗ്രന്ഥങ്ങളുടെ മറവില് സ്വര്‍ണം എത്തിച്ചതായുള്ള സംശയമാണ് ഇപ്പോഴുള്ളത്. സ്വര്‍ണം കടത്തിയെന്നതിനു കൃത്യമായ തെളിവ് ഇതുവരെ എന്‍ഐഎയ്ക്കു ലഭിച്ചിട്ടില്ല.\nഇതില് വ്യക്തത വരുത്താനാണ് അന്വേഷണം അടുത്ത ഘട്ടത്തിലേക്കു നീങ്ങിയിരിക്കുന്നത്. നയതന്ത്ര പാഴ്‌സല് വഴി എത്തിച്ച മുഴുവന് ഖുര്‍ആന് കോപ്പികളും എടപ്പാളിലും ആലത്തിയൂരിലും മതസ്ഥാപനങ്ങളിലുണ്ടെന്നാണ് പറയുന്നത്.\nഇവിടെയെത്തി ഇതു വീണ്ടും പരിശോധിക്കും. അതേസമയം. സി ആപ്റ്റിലെ ജീവനക്കാര് പാര്‍സല് പൊട്ടിച്ച് ഖുര്‍ആന്റെ 24 കോപ്പികള് എടുത്തിരുന്നു.\nഎന്നാല്, മന്ത്രിയുടെ ഈ വാദത്തിനെതിരേ മുസ്‌ലിം യൂത്ത്‌ലീഗ് ഉള്‍പ്പെടെ രംഗത്തെത്തി. തൂക്കത്തിലെ വ്യത്യാസം മറികടക്കാനാണ് ഖുര് ആന്റെ കോപ്പികള് ജീവനക്കാര് എടുത്തുവെന്നു മാറ്റിപ്പറയുന്നതെന്നാണ് യൂത്ത്‌ലീഗ് ആരോപണം.\nകോണ്‍സുലേറ്റ് വഴി വന്ന പാര്‍സലുകളില് മന്ത്രിയുടെ വിശദീകരണം വച്ചു നോക്കുമ്പോള് 20 കിലോഗ്രാമിന്റെ കുറവുണ്ട്. ഇതു സ്വര്‍ണമാണോയെന്നാണ് സംശയിക്കുന്നതെന്നും യൂത്ത് ലീഗ് പറയുന്നു.\nമന്ത്രി താന് പറഞ്ഞതു ശരിയാണെന്നു സ്ഥാപിക്കാന് ജീവനക്കാര് കൊണ്ടുപോയെന്നു പറയുന്ന മതഗ്രന്ഥങ്ങള് തെളിവായി ഹാജരാക്കേണ്ടി വരും.\nഇതു സംബന്ധിച്ച കൂടുതല് പരിശോധനകള്‍ക്കായി ഇന്നു രാവിലെ എന്‍ഐഎ സംഘം സിആപ്റ്റിലും എത്തി.\nഇതിനിടെ, അന്വേഷണ ഘട്ടത്തില് ആവശ്യമെങ്കില് മന്ത്രിയെ വീണ്ടും ചോദ്യം ചെയ്യുമെന്ന് എന്‍ഐഎ വൃത്തങ്ങള് അറിയിച്ചു.\nമന്ത്രിയും യുഎഇ കോണ്‍സുലേറ്ററും തമ്മിലുള്ള വാട്‌സ് ആപ്പ് സന്ദേശങ്ങളെ കുറിച്ചും എന്‍ഐഎ പരിശോധിക്കുന്നുണ്ട്.\nവാട്‌സ് ആപ്പ് വഴി യുഎഇ കോണ്‍സുലേറ്ററുമായി ആശയവിനിമയം നടത്തിയിട്ടുണ്ട്.\nഇതിനു പുറമേ നയതന്ത്ര പാഴ്‌സല് വഴി എത്തിച്ച ഈന്തപ്പഴ വിതരണത്തെക്കുറിച്ചും കേന്ദ്ര ഏജന്‍സികള് വിശദമായി അന്വേഷിച്ചുവരികയാണ്.\nഈന്തപ്പഴം എവിടെക്കെ എത്രഅളവില് വിതരണം ചെയ്‌തെന്ന കണക്ക് ഇതുവരെ സര്‍ക്കാര് അന്വേഷണ ഏജന്‍സികള്‍ക്കു ലഭ്യമാക്കിയിട്ടില്ല.\nഎന്നാല്, വിതരണം ചെയ്തതിന്റെ ഭാരം സംബന്ധിച്ചു കൃത്യമായ കണക്കില്ലെന്നും പറയുന്നു.\nഇതിനിടെ, നയതന്ത്ര പാഴ്‌സല് വഴി സ്വര്‍ണം കടത്തിയിട്ടുണ്ടാകാമെന്ന മന്ത്രി കെ.ടി. ജലീലിന്റെ അഭിപ്രായം രാഷ്ട്രീയ വൃത്തങ്ങളില് ചര്‍ച്ചയായി.\nസ്വര്‍ണം കടത്തിയിട്ടുണ്ടാകാമെന്നും എന്നാല് തനിക്ക് അതില് മനസറിവില്ലെന്നുമാണ് മന്ത്രി ഇന്നലെ ഒരു അഭിമുഖത്തില് പറഞ്ഞത്. ഇതോടെ, മന്ത്രിക്കെതിരേ പ്രതിഷേധം കടുപ്പിക്കാനുള്ള നീക്കത്തിലാണ് പ്രതിപക്ഷസംഘടനകള്.\nTop Newskt jaleel, NIA\nപാസ്റ്റര് ചമഞ്ഞ് ലക്ഷങ്ങളുടെ തട്ടിപ്പ് നടത്തിയ സംഭവം ! ന്യൂസിലന്‍ഡിലെ ജോലിക്കായി മെഡിക്കല് ടെസ്റ്റ് നടത്തി കാത്തിരുന്നത് നിരവധി ആളുകള്; ജയകുമാറിനെതിരേ കൂടുതല് പരാതികള്…\nനിങ്ങളാണോ ആതിര…ഫോട്ടോയില് കാണുന്ന പോലെയൊന്നും അല്ലല്ലോ ! പോലീസിനെതിരേ ഗായിക മനുഷ്യാവകാശ കമ്മീഷനിലേക്ക്…


വരള്‍ച്ച; കഴിഞ്ഞ 18 മാസങ്ങളില് ജീവന് നഷ്ടമായത് 36 ആനകള്‍ക്ക് | Reporter Live\nവരള്‍ച്ച; കഴിഞ്ഞ 18 മാസങ്ങളില് ജീവന് നഷ്ടമായത് 36 ആനകള്‍ക്ക്\nBy Web Desk\tMay 14, 2017 6:01 pm A+ A-\nകോയമ്പത്തൂര്: കഴിഞ്ഞ 18 മാസങ്ങളിലായി കോയമ്പത്തൂര്, നീലഗിരി വനം ഡിവിഷനുകളില് വരള്‍ച്ച കാരണം ചെരിഞ്ഞത് 36 ആനകള്. വരള്‍ച്ച മാത്രമല്ല, പട്ടിണിയും മനുഷ്യരുമായുള്ള സംഘര്‍ഷങ്ങളും ആനകളുടെ മരണത്തിന് കാരണമാകുന്നുണ്ട്. തമിഴ്‌നാട്ടിലെ നീലഗിരി ജില്ലയിലാണ് ഏറ്റവും കൂടുതല് മരണങ്ങള് റിപ്പോര്‍ട്ട് ചെയ്തിട്ടുള്ളത്, പ്രത്യേകിച്ച് മുതുമലൈ ടൈഗര് റിസര്‍വ്വില്. മരണസംഖ്യ ഇതിലും കൂടുതലാകാനാണ് സാധ്യത എന്ന് വനംവകുപ്പ് ഉദ്യോഗസ്ഥര് പറയുന്നു.\nമണ്‍സൂണ് വ്യതിയാനവും ജലക്ഷാമവും കര്‍ഷകരെ മാത്രമല്ല ബാധിച്ചിരിക്കുന്നത്. വന്യജീവികളുടെ നിലനില്‍പ്പിനുതന്നെ ഭീഷണിയാകുന്ന രീതിയിലാണ് വരള്‍ച്ചയുടെ പോക്ക്. നീലഗിരി റേഞ്ചുകളിലെ ആനകള് ഭക്ഷണവും വെള്ളവും തേടി കര്‍ണാടകയിലെ ബന്ദിപ്പൂരിലേക്കും കേരളത്തിലെ മുത്തങ്ങയിലേക്കും പലായനം ചെയ്യാറുണ്ടെന്നും വനം വകുപ്പ് ഉദ്യോഗസ്ഥര് പറഞ്ഞു.\n2016 മാര്‍ച്ച് മുതല് 2017 മാര്‍ച്ച് വരെ മുതുമലൈ ടൈഗര് റിസര്‍വിലും ഗൂഡല്ലൂര്, പണ്ടലൂര്, ചേരംപടി എന്നിവിടങ്ങളിലുമായി 26 ആനകളാണ് മരിച്ചത്. മറ്റ് എട്ട് ആനകള് കഴിഞ്ഞ രണ്ട് മാസങ്ങളിലായി പട്ടിണിയും നിര്‍ജലീകരണവും കാരണം മരിക്കുകയായിരുന്നു. മോയാറില് 12 വയസ്സുള്ള ഒരു ആനയെയും അതിന്റെ കുഞ്ഞിനെയും മരിച്ച നിലയില് കണ്ടെത്തിയത് ഇന്നലെയായിരുന്നു. വരള്‍ച്ച മൂലമുള്ള മരണങ്ങളില് അവസാനത്തേതാണ് ഇത്.\nകാട്ടുതീയും ആനകളുടെ മരണത്തിന് കാരണമാകുന്നുണ്ട്. ഒരു കാട്ടില് നിന്ന് വെള്ളവും ഭക്ഷണവും തേടി മറ്റൊരു കാട്ടിലേക്ക് പോകുന്നതിനിടയിലാണ് പലപ്പോഴും മനുഷ്യരും ആനകളും തമ്മില് സംഘര്‍ഷങ്ങള് ഉണ്ടാകുന്നത്. കൃഷിയിടങ്ങളിലേക്കും പച്ചപ്പുതേടി നഗരപ്രദേശങ്ങളിലേക്കും ആനകള് യാത്ര ചെയ്യുന്നതും പതിവായിട്ടുണ്ടെന്നും വനം വകുപ്പ് ഉദ്യോഗസ്ഥര് പറയുന്നു.\nബാഹുബലി ചിത്രീകരണത്തിനിടെ കണ്ണവം വനത്തിന് കനത്ത പരിസ്ഥിതി നാശം, പഴയപടിയാകാന് എഴുപതുവര്‍ഷമെടുക്കും\nവെടിക്കെട്ടിനും ആനകള്‍ക്കും നിയന്ത്രണം: സര്‍ക്കാര് തീരുമാനത്തിനെതിരെ സംഘടനകള് രംഗത്ത്\nകാസര്‍കോടിന്റെ മലയോര പ്രദേശം കാട്ടാന ഭീതിയില്\nഉത്സവങ്ങളിലും സര്‍ക്കസുകളിലും ആനകളെ ഉപയോഗിക്കുന്നതിന് വിലക്ക് വരുന്നു\nകെനിയയില് 105 ടണ് ആനകൊമ്പ് കത്തിച്ചു; വീഡിയോ\nതൃശ്ശൂര് പൂരം: ആനയെഴുന്നള്ളിപ്പിനുള്ള നിയന്ത്രണം പിന്‍വലിച്ചു\nകാടിറങ്ങിയ ആനകള് നാട്ടുകാരെ ഭീതിയിലാഴ്ത്തിയപ്പോള്; വീഡിയോ കാണാം\nപാലക്കാട് ജില്ലയിലെ നാട്ടാനകള്‍ക്കായി മൃഗസംരക്ഷണ വകുപ്പിന്റെ പരിശോധന ക്യാമ്പ്


ഐപിഎല് മോഡല് ഫുട്‌ബോള്: ആദ്യ മത്സരം 2014 ജനുവരി 18ന് | Keralabhooshanam.com | Breaking News, Latest News, Kerala, India and World news\nഐപിഎല് മോഡല് ഫുട്‌ബോള്: ആദ്യ മത്സരം 2014 ജനുവരി 18ന്\nBy KB KTYM on 07/08/2013 Comments Off on ഐപിഎല് മോഡല് ഫുട്‌ബോള്: ആദ്യ മത്സരം 2014 ജനുവരി 18ന്\nഐപിഎല് മാതൃക ഫുട്‌ബോളിന്റെ ഉദ്ഘാടന എഡിഷന് 2014 ജനുവരി 18 ന് ആരംഭിക്കും. മാര്‍ച്ച് 30 വരെ നീളുന്ന ടൂര്‍ണമെന്റിലെ ആദ്യ കളി മുംബൈയിലാണ് നടക്കുക. ഡി. വൈ പാട്ടീല് സ്റ്റേഡിയത്തില് ഉദ്ഘാടന മത്സരം അരങ്ങേറാനാണ് കൂടുതല് സാധ്യതയെന്ന് സംഘാടകരായ. ഐ.എം.ജി- റിലയന്‍സ് വൃത്തങ്ങള് അറിയിച്ചു. കൊച്ചിയടക്കം എട്ടു ഫ്രാഞ്ചൈസിയുടെ ടീം ഏറ്റുമുട്ടുന്ന ലീഗിലേക്കുള്ള താരലേലം ഒക്ടോബറില് നടക്കും. അഖിലേന്ത്യാ ഫുട്‌ബോള് ഫെഡറേഷന്റെ (എ.ഐ.എഫ്.എഫ്) വാണിജ്യ പങ്കാളികലായ ഐഎംജി- റിലയന്‍സ് കാര്‍മികത്വം വഹിക്കുന്ന ടൂര്‍ണമെന്റെ് ഐ ലീഗ് ക്ലബ്ബുകളുടെ നിഷേധ സമീപനം കൊണ്ട് ഇതിനകം വാര്‍ത്തകളില് ഇടം പിടിച്ചിട്ടുണ്ട്. ലോകോത്തര താരങ്ങളെ കളിപ്പിക്കുമെന്നാണ് സംഘാടകരുടെ അവകാശ വാദം, പൂണെ, മുംബൈ, ചെന്നൈ, കൊല്‍ക്കത്ത, കൊച്ചി, ഗോവ, ദല്‍ഹി, ബംഗളൂരു നഗരങ്ങള് കേന്ദ്രീകരിച്ചാകും ഫ്രാഞ്ചൈസികള്. ഗുവാഹത്തിയെയും ഹൈദരാബാദിനെയും റിസര്‍വില് വെച്ചി ട്ടുണ്ട്. ഫ്രാഞ്ചൈസി പ്രഖ്യാപനം അടുത്ത മാസം നടക്കും.\nക്ലബ്ബുകളായിരിക്കും ഫ്രാഞ്ചൈസി രജിസ്റ്റര് ചെയ്യുക. ഇവ വാങ്ങുന്ന കോര്‍പറേറ്റുകള്‍ക്ക് 10 വര്‍ഷത്തെ ഉടമസ്ഥാവകാശം നല്‍കും. സ്റ്റേഡിയങ്ങള് വിട്ടുകിട്ടുന്ന കാര്യത്തില് ഏതാനും ദിവസത്തിനുള്ളില് കരാറുണ്ടാക്കും. കൊച്ചി ജവഹര്‍ലാല് നെഹ്‌റു സ്റ്റേഡിയം പരിശേധിച്ച ഐ.എംജി-റിലയന്‍സ് അധികൃതര് സംതൃപ്തി പ്രകടിപ്പിച്ചിട്ടുണ്ട്. ഫുട്‌ബോള് അസോസിയേഷന് പ്രസിഡന്റും എ.ഐ.എഫ്.എഫ്.വൈസ് പ്രസിഡന്റുമായ കെ.എം.ഐ മേത്തര് അറിയിച്ചു. ഓരോ ടീമിലും 22 വീതം കളിക്കാരുണ്ടാവും.. ഒരു ഐക്കണ് താരമടക്കം 10 വിദേശിക്കള്‍ക്കാണ് അവസരം. ദേശീയ തലത്തില് നിന്ന് എട്ട് കളിക്കാരെയും അതത് ഫ്രാഞ്ചൈസി ഉള്‍ക്കൊള്ളുന്ന നഗരത്തില് നിന്ന് നാലു പേരെയും ഉള്‍പ്പെത്തും.\n23 വയസിന് താഴെയുള്ളവരായിരിക്കും പ്രാദേശിക താരങ്ങള് ആകെ 12 മുതല് 15 വരെ ഐക്കണ് താരങ്ങളെയാണ് ലീഗിലേക്ക് എടുക്കുക. നാലുമാസത്തേയ്ക്കാണ് ലോകോത്തര കളിക്കാരുമായി കരാര്. രംഗത്തുള്ളവരും വിരമിച്ചവരും ഇതിലുണ്ടാകും. ലോണായോ ട്രാന്‍സ്ഫറായോ ഇവര് എത്തും. ഐപിഎല് ക്രിക്കറ്റ് മാതൃകയില് പ്രാഥമിക റൗണ്ടില് ഏറ്റവും കൂടുതല് പോയന്റ് നേടുന്ന നാല് ടീം സെമി ഫൈനലില് പ്രവേശിക്കും. സാധാരണ 90 മിനിറ്റ് മത്സരമാണ് നടക്കുക. മുന് ഇന്ത്യന് ക്യാപ്ടന് ബൈച്യുങ് ബൂട്ടിയ , ദേശിയ താരം സയ്യിദ് റഹീം നബി അടക്കം 39 കളിക്കാര് ഇതിനകം ഐ.എം.ജി-റിലയന്‍സുമായി കരാറൊപ്പിട്ടുണ്ട്. എ.ഐ.എഫ്.എസുമായി കരാറൊപ്പിട്ടുണ്ട്.എഐഎഫ്എഫിന്റെ ഐ ലീഗ് ടീമായ പൈലാന് ആരോസിന്റെ 20 പേരും ടൂര്‍ണമെന്റിന്റെ ഭാഗമാവും.\nഇന്ത്യന് ക്വാട്ട തികയാന് അഞ്ച് താരങ്ങള് മാത്രമാണ് ആവശ്യം. ഐ ലീഗ് ക്ലബ്ബുകളുടെ എതിര്‍പ്പ് ടൂര്‍ണമെന്റിനെ ബാധിക്കില്ലെന്ന് ഉറപ്പായിട്ടുണ്ട്. അതേസമയം , ഐ.പി.എല് ഇന്ത്യ ഫുട് ബോളിന്റെ പരിശീലന ക്യാമ്പ് കഴിഞ്ഞയാഴ്ച മുംബൈയില് ആരംഭിച്ചു. റഹിം നബി അടക്കം ഇതില് പങ്കെടുക്കുന്നുണ്ട്. ഈസ്റ്റ് ബംഗാള് മുന് പരീശലകന് ട്രെവര് മോര്‍ഗനാണ് ഒരു മാസത്തെ ക്യാമ്പിന് നേതൃത്വം നല്‍കുന്നത്. ഐപിഎല് ഇന്ത്യന് ക്രിക്കറ്റിനെന്നപോലെ പുതിയ ലീഗ് ഫുട്‌ബോളിന് ഗുണം ചെയ്യുമെന്ന് മോര്‍ഗന് അഭിപ്രായപ്പെട്ടു. ഇത് തന്റെ ടീമല്ലന്നും വിവിധയിടങ്ങളിലേക്ക് പോവാനുള്ളവരാണെന്നും ക്യാമ്പില് പങ്കെടുക്കു്ന്ന കളിക്കാരെ പറ്റി അദ്ധേഹം പറഞ്ഞു.\nIpl Football, ഡി. വൈ പാട്ടീല് സ്റ്റേഡിയം\nഐപിഎല് മോഡല് ഫുട്‌ബോള്: ആദ്യ മത്സരം 2014 ജനുവരി 18ന് added by on 07/08/2013


(Kuttanad Chavara By Poll): പാലായും കുട്ടനാടും വിട്ടുകൊടുക്കില്ല, തോമസ് ചാണ്ടിയുടെ സഹോദരൻ സ്ഥാനാർത്ഥിയെന്ന് എൻസിപി; ചവറയിൽ ഷിബു ബേബി ജോണെന്ന് ബിന്ദുകൃഷ്ണ | Kuttanad Chavara By Election NCP And Congress Candidates\nBy വെബ്ഡെസ്ക് • 05/09/2020 at 1:21PM\nസ്ഥാനാര്‍ത്ഥി നിര്‍ണയത്തിൽ ഒരു ആശയക്കുഴപ്പവും എൻസിപിയിൽ ഇല്ലെന്ന് മാണി സി കാപ്പനും പറഞ്ഞു. അതോടൊപ്പം തന്നെ പാലായും കുട്ടനാടും ആർക്കും വിട്ടുകൊടുക്കില്ലെന്നും മാണി സി കാപ്പൻ വ്യക്തമാക്കി.\nകുട്ടനാടും ചവറയും ഉപതിരഞ്ഞെടുപ്പ് ചൂടിലേക്ക്. രണ്ട് മണ്ഡലങ്ങളിലും മുന്നണികളിലെ തർക്കങ്ങളും സ്ഥാനാർത്ഥി ചർച്ചയും പുരോഗമിക്കുന്നതിനിടെ ചവറയിലെ യുഡിഎഫ് സ്ഥാനാർത്ഥിയുടെയും കുട്ടനാട്ടിലെ എൽഡിഎഫ് സ്ഥാനാർത്ഥിയുടെയും കാര്യത്തിൽ അനൗദ്യോഗിക പ്രഖ്യാപനവുമായി പാർട്ടികൾ. അന്തരിച്ച എംഎൽഎ തോമസ് ചാണ്ടിയുടെ കുടുംബത്തിൽ നിന്ന് തന്നെയാണ് എൻസിപി പുതിയ സ്ഥാനാർത്ഥിയെ കണ്ടെത്തിയത്. തോമസ് ചാണ്ടിയുടെ സഹോദരൻ തോമസ് കെ തോമസ് സ്ഥാനാര്‍ത്ഥിയാകണമെന്ന പൊതു ധാരണ എൻസിപിയിലുണ്ടെന്ന് മന്ത്രിയും എൻസിപി നേതാവുമായ എ.കെ ശശീന്ദ്രൻ അറിയിച്ചു. ഇനി ഇക്കാര്യത്തിൽ ബാക്കിയുള്ളത് ഔദ്യോഗിക പ്രഖ്യാപനം മാത്രമാണ്. ഇടത് മുന്നണി സ്ഥാനാര്‍ത്ഥിയെ പ്രഖ്യാപിക്കുന്നതാണ് കീഴ് വഴക്കം.\nതോമസ് കെ.തോമസിന്‍റെ പേരിന് എൻസിപി കേന്ദ്ര കമ്മിറ്റിയുടെ അംഗീകാരം കിട്ടിയിട്ടുണ്ട്. കുട്ടനാട്ടിൽ എൻസിപി വിജയിക്കും. തിരഞ്ഞെടുപ്പ് തീയതി പ്രഖ്യാപിക്കാത്തതിനാലാകും പീതാംബരൻ മാസ്റ്റർ സ്ഥാനാര്‍ത്ഥിയുടെ പേര് പറയാത്തത്. തോമസ് ചാണ്ടിയുടെ കുടുംബത്തിൽ നിന്നൊരാൾ സ്ഥാനാർത്ഥിയാകുന്നതാണ് നല്ലതെന്ന നിലപാടാണ് പാർട്ടിക്കുള്ളതെന്നും എകെ ശശീന്ദ്രൻ പറഞ്ഞു. അതേസമയം അന്തരിച്ച എംഎൽഎ തോമസ് ചാണ്ടിയുടെ സഹോദരൻ തോമസ്.കെ.തോമസിനെ സ്ഥാനാർത്ഥിയായി മന്ത്രി എ.കെ ശശീന്ദ്രൻ പ്രഖ്യാപിച്ചതിനെക്കുറിച്ച് തനിക്ക് അറിയില്ലെന്ന് എൻസിപി നേതാവ് ടിപി പീതാംബരൻ മാസ്റ്റർ പറഞ്ഞു.\nസ്ഥാനാര്‍ത്ഥി നിര്‍ണയത്തിൽ ഒരു ആശയക്കുഴപ്പവും എൻസിപിയിൽ ഇല്ലെന്ന് മാണി സി കാപ്പനും പറഞ്ഞു. അതോടൊപ്പം തന്നെ പാലായും കുട്ടനാടും ആർക്കും വിട്ടുകൊടുക്കില്ലെന്നും മാണി സി കാപ്പൻ വ്യക്തമാക്കി. കേരള കോൺഗ്രസ് ജോസ് കെ മാണി വിഭാഗത്തെ സിപിഎം സ്വാഗതം ചെയ്യുന്നത് മുൻനിർത്തിയാണ് മാണി സി കാപ്പന്റെ പ്രതികരണം.\nAlso Read: കുട്ടനാട് മത്സരിക്കുമെന്ന് പി.ജെ ജോസഫ് വിഭാഗം, സീറ്റ് തർക്കത്തിൽ യുഡിഎഫ് കലഹം; ചവറയിൽ ഷിബുബേബി ജോണിനായി പ്രചാരണം\nകുട്ടനാട്ടിൽ യുഡിഎഫിനായി തങ്ങളുടെ സ്ഥാനാർത്ഥി മത്സരിക്കുമെന്ന് നേരത്തെ കേരള കോൺഗ്രസ് ജോസഫ് വിഭാഗം അറിയിച്ചിരുന്നു. ഇത് സംബന്ധിച്ച് ധാരണയുളളതാണെന്നും പിജെ ജോസഫ് പറഞ്ഞിരുന്നു. ഇതിനെതിരെ കേരള കോൺഗ്രസ് ജോസ് വിഭാഗം നേതാവ് രംഗത്തെത്തി. പാർട്ടിയും ചിഹ്നവും ആരുടേതെന്ന് തിരഞ്ഞെടുപ്പ് കമ്മീഷൻ വ്യക്തമാക്കി കഴിഞ്ഞ സ്ഥിതിക്ക് കുട്ടനാട്ടിലെ സ്ഥാനാർഥിയെ തീരുമാനിക്കാനുള്ള അധികാരവും ജോസ് കെ മാണിക്കാണെന്ന് റോഷി അഗസ്റ്റിൻ പറഞ്ഞു. കുട്ടനാട് രണ്ടില ചിഹ്നത്തിൽ സ്ഥാനാർഥി മത്സരിച്ച സീറ്റാണ്. പിജെ ജോസഫ് യഥാർഥ്യം മനസിലാക്കി സംസാരിക്കണമെന്നുമാണ് റോഷി അഗസ്റ്റിന്റെ പ്രതികരണം.\nചവറ നിയോജക മണ്ഡലത്തില് ആര്‍എസ്പി നേതാവ് ഷിബു ബേബി ജോണ് യുഡിഎഫ് സ്ഥാനാര്‍ഥിയാകുമെന്ന് കൊല്ലം ഡിസിസി പ്രസിഡന്റ് ബിന്ദുകൃഷ്ണ പറഞ്ഞു. ഔദ്യോഗിക പ്രഖ്യാപനം ഉടനുണ്ടാകും. ഉപതിരഞ്ഞെടുപ്പ് പ്രഖ്യാപിച്ചപ്പോള് തന്നെ യുഡിഎഫ് പ്രവര്‍ത്തനം തുടങ്ങിയിരുന്നു. വന്‍ഭൂരിപക്ഷത്തില് തന്നെ മണ്ഡലം യുഡിഎഫ് തിരിച്ചുപിടിക്കും. മണ്ഡലത്തില് യുഡിഎഫിന് ശക്തമായ വേരോട്ടമുണ്ടെന്നും അവർ പറഞ്ഞു.


Updates – Page3– വിജ്ഞാനോത്സവം\n10. കുഞ്ഞിക്കുഞ്ഞി സിനിമ – എൽ പി രണ്ടാം ഘട്ട പ്രവർത്തനങ്ങൾ\nപ്രവർത്തനം 10 കുഞ്ഞിക്കുഞ്ഞി സിനിമ ചുറ്റും കാണുന്ന കിളികളോടും മൃഗങ്ങളോടും പൂമ്പാറ്റകളോടും ഒക്കെ നിങ്ങൾ വർത്തമാനം പറയാറില്ലേ? അവരുടെ സുഖസൗകര്യങ്ങൾ അന്വേഷിക്കാറില്ലേ ? നമുക്ക് വീട്ടിനുള്ളിലുള്ള ചങ്ങാതിമാരോട് ഇത്തരത്തിൽ ചില കുശലാന്വേഷണങ്ങൾ നടത്തിയാലോ? നമ്മൾ അവരോട് സംസാരിച്ചാൽ അവർ നമ്മോടും വർത്തമാനം പറയും. വീട്ടിലെ ചങ്ങാതിമാരുമായുള്ള ഈ വർത്തമാനം പറച്ചിലിലൂടെ അവരുടെ ജീവിതത്തെ വരച്ച് കാട്ടുന്ന Read more…\nBy eduksspadmin,6months ago\n9. ഹെബേറിയം നോട്ട്പുസ്തകം – എൽ.പി. രണ്ടാം ഘട്ട പ്രവർത്തനങ്ങൾ\nപ്രവർത്തനം9ഹെബേറിയം ( Herbarium ) എന്നു പറഞ്ഞാൽ സസ്യങ്ങളെയോ സസ്യഭാഗങ്ങളേയോ അമർത്തി ഉണക്കി സൂക്ഷിക്കുന്നതാണ്. നിരവധി പഠനങ്ങൾ ഇവയിൽ നിന്നും നടത്താൻ കഴിയും.നമുക്കൊരു ഹെബേറിയം നോട്ട്പുസ്തകം ഉണ്ടാക്കിയാലോ? ഇതിനായി പലതരം ആശയങ്ങൾ തിരഞ്ഞെടുക്കാം വ്യത്യസ്ത നിറത്തിൽ, വലിപ്പത്തിൽ, രൂപത്തിൽ ഉള്ള ഇലകളുടെ ഹെബേറിയം പൂക്കളുടെ അല്ലെങ്കിൽ ഇതളുകളുടെ ഹേബേറിയം പൂർണ്ണ സസ്യങ്ങളുടെ ഹേബേറിയം. Read more…\n8. കടലാസ് കൊണ്ട് നിർമ്മിക്കാം – എൽ.പി. രണ്ടാം ഘട്ട പ്രവർത്തനങ്ങൾ\nപ്രവർത്തനം 8 കൂട്ടുകാരേ, ഏത് ചെറിയ വസ്തു ഉപയോഗിച്ചും ഭാവനയുണ്ടെങ്കിൽ മനോഹരമായ വസ്തുക്കൾ നിർമ്മിക്കാം. പഴയ ന്യൂസ് പേപ്പറോ മാസികയുടെ പേപ്പറോ കുഴൽ പോലെ ചുരുട്ടിയെടുക്കുക. നന്നായി ചുരുട്ടി ഒരു വടി പോലെയാക്കുക അവസാന ഭാഗം അല്പം പശതേച്ച് ഒട്ടിക്കുക. (ചിത്രം 1 നോക്കുക) ഇനി ഇവ ആവശ്യാനുസരണം മുറിച്ചും ചുരുട്ടിയും പലതരം വസ്തുക്കളും അലങ്കാരവും Read more…\n7. ഇല നിരീക്ഷണം -എൽ പി രണ്ടാം ഘട്ട പ്രവർത്തനങ്ങൾ\nപ്രവർത്തനം7ഇല നിരീക്ഷണം നമുക്ക് ചുറ്റും ധാരാളം ഇലകളുണ്ട്. തികച്ചും വ്യത്യസ്തമായ രണ്ടോ മൂന്നോ ഇലകൾ ഒന്ന് നിരീക്ഷിച്ചാലോ? ഇലനിരീക്ഷണത്തിൽ എന്തെല്ലാം പരിഗണിക്കണം? അതിന്റെ ആകൃതി, സിരാവിന്യാസം, ഇലയുടെ അരിക്, ഇലയുടെ അറ്റം ഇവയെല്ലാം വേണം. എങ്കിൽ നിരീക്ഷണം ആരംഭിക്കാം. ഇലയുടെ ആകൃതി, സിരാവിന്യാസം, ഇലയുടെ അരിക്, ഇലയുടെ അറ്റം എന്നിവയുടെ പ്രത്യേകതകളാണ് നിരീക്ഷിച്ച് Read more…\n6. വെയിൽ കൊണ്ട് ചിത്രം വരയ്ക്കാം – എൽ.പി. രണ്ടാം ഘട്ട പ്രവർത്തനങ്ങൾ\nപ്രവർത്തനം6വെയിൽ കൊണ്ട് ചിത്രം വരയ്ക്കാം : വെയിലത്ത് വളരുന്ന, വലിയ പച്ച ഇലകളുള്ള രണ്ടോ മൂന്നോ ചെടികളിലെ (ഉദാ. ചേമ്പ്, ചട്ടിയിൽ വളരുന്ന പൂച്ചെടി …) ഏതാനും ഇലകൾ തിരഞ്ഞെടുക്കുക. ഇനി കടലാസിൽ പല വലുപ്പത്തിൽ ചിത്രങ്ങൾ (ഔട്ട് ലൈൻ മാത്രം ) വരച്ച് ബ്ലേഡ് / കത്രിക കൊണ്ട് വെട്ടിയെടുക്കുക. പക്ഷി, Read more…\nBy eduksspadmin,6months6months ago\n4. ദോശക്കല്ലിൽ ഐസ് ചുടാം – എൽ.പി. രണ്ടാം ഘട്ട പ്രവർത്തനങ്ങൾ\nപ്രവർത്തനം4ദോശക്കല്ലിൽ ഐസ് ചുടാം. ഒരു തണുത്ത ദോശക്കല്ലിൽ ഒരു ചെറിയ ഐസ് കട്ട വെക്കുക. ദോശക്കല്ലിൽ ഏതാനും തുള്ളി വെള്ളവും ഉറ്റിക്കുക. ഇനി സംഭവിക്കുന്നതെല്ലാം നോട്ട്ബുക്കിൽ കുറിക്കണേ. കത്തുന്ന അടുപ്പിൽ ദോശക്കല്ല് വെക്കുക. ഐസ് കട്ടയ്ക്കും വെള്ളത്തുള്ളികൾക്കും എന്താണ് സംഭവിക്കുന്നത് ? വെള്ളം വറ്റാൻ എത്ര സമയം എടുത്തു ? ഐസോ ? Read more…\n5. കാറ്റിന്റെ ദിശ – എൽ.പി രണ്ടാംഘട്ട പ്രവർത്തനം\nപ്രവർത്തനം5പലപ്പോഴും പല ദിശയിൽ നിന്നും കാറ്റ് വീശുന്നതായി നിങ്ങൾക്ക് തോന്നിയിട്ടുണ്ടോ? നിങ്ങളുടെ പരിസരത്തെ കാറ്റിന്റെ ദിശ കണ്ടെത്താനുള്ള ഒരു പ്രവർത്തനം നടത്തിയാലോ? ഇതിനാദ്യം കാറ്റിന്റെ ദിശ കണ്ടുപിടിക്കാനുള്ള ഒരു സംവിധാനം കാറ്റാടി ( Wind Vane) ഉണ്ടാക്കണം. അതിന് എന്തൊക്കെ സാധനങ്ങൾ വേണമെന്നു നോക്കാം.2പേപ്പർ പ്ലേറ്റ് ഒരു കത്രിക ഒരു Read more…\n3. അതിന്നുമപ്പുറമെന്താണ് ? – എൽ പി രണ്ടാം ഘട്ട പ്രവർത്തനങ്ങൾ\nപ്രവർത്തനം3പി മധുസൂദനന്റെ “അതിന്നുമപ്പുറമെന്താണ്” എന്ന കവിതയാണ് താഴെ കൊടുക്കുന്നത്. പൊട്ടക്കിണറിൻ കരയിൽ വളരും പന്നൽച്ചെടിയുടെ കൊമ്പിന്മേൽ പതുങ്ങിനിന്നൊരു പച്ചപ്പശുവിനു പണ്ടൊരു സംശയമുണ്ടായി: എന്നുടെലോകം ചെടിയും ചെടിയുടെ വേരും തണ്ടും തളിരിലയും അതിന്റെ രുചിയും ഗന്ധവും; എന്നാ- ലതിനുമപ്പുറമെന്താണ്? പൊട്ടക്കിണറിലൊളിച്ചു വസിക്കും തവള പറഞ്ഞു മറുപടിയായ്; എന്നുടെ ലോകം കിണറും കിണറിലെ മീനും Read more…\n2. കള്ളപ്പെൻസിൽ – എൽ പി രണ്ടാം ഘട്ട പ്രവർത്തനങ്ങൾ\nപ്രവർത്തനം2പ്രശസ്ത ബാലസാഹിത്യകാരി അഖില പ്രിയദർശിനി എഴുതി കേരള ശാസ്ത്രസാഹിത്യ പരിഷത്ത് പ്രസിദ്ധീകരിച്ച കവിതയാണ് കള്ളപ്പെൻസിൽ. സ്വപ്ന ലോകത്ത് ചിത്രം തീർക്കുന്ന അമ്മുവിനെയാണ് കവിതയിൽ അവതരിപ്പിക്കുന്നത്. കവിത ഇവിടെ കേൾക്കാം. കള്ളപ്പെൻസിൽ സചിത്ര കവിതാപുസ്തകത്തിന്റെ താളുകൾ താഴെ കൊടുത്തിട്ടുണ്ട്. വായിച്ചു നോക്കൂ.. ഈ കവിത വായിച്ച് ഒരു വായനാനുഭവം എഴുതി തയ്യാറാക്കൂ…\nBy eduksspadmin,6months5months ago\n1. പാട്ടുണ്ടാക്കാം – എൽ പി രണ്ടാം ഘട്ട പ്രവർത്തനങ്ങൾ\nഒരു ഈണം കിട്ടിയാൽ നിങ്ങൾക്ക് അതിനനുസരിച്ച് പാട്ടുണ്ടാക്കാൻ പറ്റുമോ? അല്ലെങ്കിൽ പ്രശസ്തമായ പാട്ടുകൾക്ക് അനുസരിച്ച് പാരഡികൾ ഉണ്ടാക്കാൻ പറ്റുമോ? നിങ്ങൾക്കിഷ്ടപ്പെട്ട പത്ത് സിനിമാഗാനങ്ങൾ തെരഞ്ഞെടുക്കൂ. അവയുടെ ഈണത്തിൽ സ്വന്തമായി വരികളെഴുതി ഈണത്തിൽ പാടി റെക്കോർഡ് ചെയ്യൂ.


തുടങ്ങി വച്ച പന്ത്രണ്ടോളം സിനിമകള് പുറത്തിറങ്ങിയില്ല.. ഭാഗ്യമില്ലാത്ത നായികയെന്ന പേരും- വിദ്യ ബാലന് - metromatinee.com Lifestyle Entertainment & Sports\nതുടങ്ങി വച്ച പന്ത്രണ്ടോളം സിനിമകള് പുറത്തിറങ്ങിയില്ല.. ഭാഗ്യമില്ലാത്ത നായികയെന്ന പേരും- വിദ്യ ബാലന്\nപാലക്കാട്ടുകാരിയായ വിദ്യ തമിഴിലും മലയാളത്തിലും അഭിനയിച്ചിട്ടുണ്ടെങ്കിലും അവയൊന്നും പുറംലോകം കണ്ടിട്ടില്ല. ഇപ്പോള് തമിഴില് നായികയായി അരങ്ങേറ്റം കുറിച്ചിരിക്കുകയാണ് താരം. അജിത്ത് നായകനായി എത്തുന്ന നേര്‍കൊണ്ട പറവൈ എന്ന ചിത്രത്തിലൂടെയാണ് സൂപ്പര്‍താരത്തിന്റെ തമിഴ് അരങ്ങേറ്റം. ഏറെ നാളത്തെ കാത്തിരിപ്പിനൊടുവില് തമിഴ്‌സിനിമയില് അഭിനയിക്കാന് സാധിച്ചതിന്റെ സന്തോഷം താരം പങ്കുവച്ചു. എന്നാല് തന്റെ സിനിമാ ജീവിതം മലയാള ചിത്രത്തിലൂടെയാണ് ആരംഭിച്ചതെന്നും എന്നാല് ആ ചിത്രം പൂര്‍ത്തിയാക്കാന് കഴിയാത്തതിന്റെ ദുഃഖവും താരം പങ്കുവെച്ചു. ‘ഞാന് മലയാള സിനിമയിലാണ് അഭിനയം തുടങ്ങിയത്. എന്നാല് ആ സിനിമ മുന്നോട്ട് പോയില്ല. തെന്നിന്ത്യയില് ഞാന് ചെയ്ത ഒരേ ഒരു സിനിമയും അതായിരുന്നു. ഉറുമില് അതിഥിവേഷം ചെയ്തത് ഒഴിച്ചു നിര്‍ത്തിയാല് ഞാന് ചെയ്ത ഒരേയൊരു തെന്നിന്ത്യന് സിനിമയും അതായിരുന്നു.\nമോഹന്‍ലാലിനെ നായകനാക്കി കമല് സംവിധാനം ചെയ്ത ചക്രത്തിലൂടെയാണ് വിദ്യ ബാലന് സിനിമയിലേക്ക് അരങ്ങേറ്റം കുറിക്കാനിരുന്നത്. എന്നാല് അത് പാതിവഴിയില് ഉപേക്ഷിച്ചതോടെ മലയാളത്തില് അഭിനയിക്കാന് താരത്തിന് ആയില്ല. എഴുത്തുകാരി മാധവികുട്ടിയുടെ ജീവിതം പറഞ്ഞ ആമി എന്ന ചിത്രത്തില് കമലയാകാന് ആദ്യം തീരുമാനിച്ചിരുന്നത് വിദ്യാ ബാലനെ ആയിരുന്നു. എന്നാല് അവസാന നിമിഷം താരം പിന്‍മാറുകയായിരുന്നു. തുടങ്ങി വച്ച പന്ത്രണ്ടോളം സിനിമകള് പുറത്തിറങ്ങിയില്ല. അതോടെ ഭാഗ്യമില്ലാത്ത നായിക എന്നാ പേരും നടിക്ക് കിട്ടിയിരുന്നു. എന്നാല് കുപ്രചരണങ്ങളെ കാറ്റില് പറത്തികൊണ്ട് ബോളിവുഡിലെ മുന്‍നിര നായികയായി വിദ്യ മാറി. പരീണിത എന്ന ചിത്രത്തിലൂടെ ബോളിവുഡില് ശ്രദ്ധ നേടിയ വിദ്യ ഡേര്‍ട്ടി പിക്ചറിലൂടെ മികച്ച നടിക്കുള്ള ദേശീയ പുരസ്‌കാരം സ്വന്തമാക്കി. തമിഴില് സിനിമകള് ചെയ്യണമെന്ന് തന്നെയായിരുന്നു തുടക്കം മുതലുള്ള മോഹം. എന്നാല് തമിഴ് സിനിമാപ്രേക്ഷകര് എന്റെ പാലക്കാടന് തമിഴ് സ്വീകരിക്കുമോ എന്ന് സംശയമുണ്ടായിരുന്നു. ഒരുപാട് സിനിമകള് ചെയ്യണമെന്നൊന്നും ഞാന് ഇപ്പോള് വിചാരിക്കുന്നില്ല. ‘


ഈ സർക്കാർ ലോക തോൽവി, അടിമുടി അഴിച്ചുപണി കേരളത്തിന് ആവശ്യമാണ്: ധർമജൻ - ഇ വാർത്ത | evartha\nഈ സർക്കാർ ലോക തോൽവി, അടിമുടി അഴിച്ചുപണി കേരളത്തിന് ആവശ്യമാണ്: ധർമജൻ\nസംസ്ഥാനത്തെ അടുത്ത നിയമസഭാ തിരഞ്ഞെടുപ്പിൽ കോൺഗ്രസ് സ്ഥാനാർത്ഥിയായി മത്സരിക്കുമെന്ന വാർത്തകളോട് പ്രതികരിച്ച് നടൻ ധർമജൻ ബോൾഗാട്ടി. കോൺഗ്രസ് പാർട്ടി നേതൃത്വം പറഞ്ഞാൽ മത്സരിക്കുമെന്ന് ധർമജൻ പറഞ്ഞു. എന്നാൽ ഇതുവരെ നേതാക്കൾ ആരും തന്നെ സമീപിച്ചിട്ടില്ല. ഔദ്യോഗികമായി യാതൊരു ഉറപ്പും ഇത് സംബന്ധിച്ച് ലഭിച്ചിട്ടുമില്ല എന്ന് ധർമജൻ പറയുന്നു.\nപക്ഷേ താൻ എക്കാലവും അടിയുറച്ച കോൺഗ്രസ് പ്രവർത്തകൻ തന്നെയാണെന്ന് ധർമജൻ വ്യക്തമാക്കി. ”ഈ തിരഞ്ഞെടുപ്പിൽ തനിക്ക് ചെയ്യാവുന്നതെല്ലാം കോൺഗ്രസിനു വേണ്ടി ചെയ്യും. കാരണം ഈ സർക്കാർ ലോക തോൽവിയാണ്. അടിമുടി അഴിച്ചുപണി കേരളത്തിന് ആവശ്യമാണ്. എല്ലാ വിഭാഗം ജനങ്ങളും സർക്കാരിന്റെ പ്രവൃത്തികളിൽ മനം മടുത്തു കഴിഞ്ഞു. ഒരു മാറ്റത്തിനു വേണ്ടി എല്ലാവരും ആഗ്രഹിക്കുന്നുണ്ട്. അതുകൊണ്ടു തന്നെ ഈ സർക്കാരിൻറെ തുടർച്ച ഉണ്ടാകാതിരിക്കാൻ തനിക്ക് ചെയ്യാവുന്നതെല്ലാം ചെയ്യാൻ തന്നെയാണ് തീരുമാനം.\nഅത് സ്ഥാനാർത്ഥിയായി മത്സരിച്ച് കൊണ്ട് അല്ലെങ്കിലും ഉണ്ടാകും. സ്ഥാനാർത്ഥിയായി മത്സരിക്കാൻ കഴിയുമോ എന്ന് അറിയില്ല . യോഗ്യരായ നിരവധി പേരുണ്ട്, എങ്കിലും അവസരം ലഭിച്ചാൽ മത്സരിക്കും.അതിന് കഴിഞ്ഞില്ലെങ്കിൽ കോൺഗ്രസിനു വേണ്ടി പ്രചാരണത്തിന് ഇറങ്ങും”- ധർമജൻ ബോൾഗാട്ടി പറഞ്ഞു.\nബാലുശ്ശേരിയിൽ ഇപ്പോൾ തൻറെ പേര് ഉയർന്നു കേൾക്കുന്നുണ്ട്. ഇത് എങ്ങനെ എന്ന് അറിയില്ല. റിപ്പബ്ലിക്ക് ദിനത്തോട് അനുബന്ധിച്ച് ബാലുശ്ശേരിയിൽ ഒന്നുലധികം പൊതുപരിപാടികളിൽ പങ്കെടുത്തിരുന്നു. അവിടെ തനിക്ക് ഒട്ടനവധി സുഹൃത്തുക്കൾ ഉണ്ട്. ടി സിദ്ദിഖ് ഉൾപ്പെടെ നിരവധി കോൺഗ്രസ് നേതാക്കളുമായി അടുത്ത ബന്ധവുമുണ്ട്. ഈ സൗഹൃദങ്ങളെല്ലാം ചേർത്തായിരിക്കും ഇവിടെ തന്റെ പേര് കേട്ടതെന്ന് ധർമജൻ പറയുന്നു.\nTopics: congress Dharmajan election udf


മക്കളില്ലാത്തവർക്കും കടബാധ്യതയാൽ വലയുന്നവർക്കും മധ്യസ്ഥ- വിശുദ്ധ അന്ന : Marian Pathram\nപരിശുദ്ധ കന്യകാമറിയത്തിന്റെ അമ്മയാണ് വിശുദ്ധ അന്ന.\nവളരെക്കാലത്തോളം മക്കളില്ലാത്ത ദുഖവും പേറിയായിരുന്നു അന്നയും ഭര്‍ത്താവായ ജൊവാക്കിമും ജീവിച്ചിരുന്നത്. മക്കളില്ലാത്ത ദുഃഖം അതനുഭവിച്ചവര്‍ക്കു മാത്രമേ പൂർണ്ണമായി ഇത് മനസ്സിലാകൂ.\nഇക്കാരണത്താല്, അമ്മയാകുവാന് ആഗ്രഹിക്കുന്ന എന്നാല് അതിനുള്ള ഭാഗ്യം ലഭിക്കാത്തവരും വന്ധ്യതാപ്രശ്നമുള്ളവരുടേയും മാധ്യസ്ഥയാണ് വിശുദ്ധ അന്ന. ദൈവത്തിലുള്ള ഉറച്ച വിശ്വാസം മൂലം ഒരു മകളെ നല്‍കികൊണ്ട് ദൈവം അന്നയെ അനുഗ്രഹിച്ചു,\nഅവള് തന്റെ മുഴുവന് ഹൃദയത്തോടും തന്റെ മകളെ സ്നേഹിക്കുകയും പരിപാലിക്കുകയും ചെയ്തു. അടിയുറച്ച ദൈവഭയത്തിലും ദൈവസ്നേഹത്തിലും അന്ന മകളായ മറിയത്തെ വളർത്തി. മറിയത്തെ മടിയിലിരുത്തി നിര്‍വൃതിയിലാണ്ടിരിക്കുന്ന അന്നയെ പലപ്പോഴും ചിത്രകലയില് ചിത്രീകരിച്ചിട്ടുണ്ട്.\nദൈവമാതാവാകുവാനുള്ള വിളിക്കുള്ള “ശരി” എന്ന മറിയത്തിന്റെ വിനീതമായ പ്രത്യുത്തരം ഈ നല്ല അമ്മയുടെ ശിക്ഷണത്തില് നിന്നും ലഭിച്ചതാണ് എന്ന കാര്യത്തില് യാതൊരു സംശയവുമില്ല. അങ്ങനെ അന്നയ്ക്കു ലോകരക്ഷകനായ യേശുക്രിസ്തുവിന്റെ മുത്തശ്ശിയാകുവാനുള്ള ഭാഗ്യം ലഭിച്ചു.\nഈ അമ്മയുടെ ജീവിതം നൽകുന്ന സന്ദേശം: അമ്മ എന്ന പദം ഒരു തലമുറയിൽ മാത്രം ഒതുങ്ങി നിൽക്കുന്നില്ല. ഒരു നല്ല അമ്മയ്ക്കു മാത്രമേ നല്ല മുത്തശ്ശിയാവാൻ സാധിക്കൂ. കുടുംബത്തിൽ മുത്തശ്ശിമാരും വളരെ പ്രധാനപ്പെട്ടവരാണ്. അമ്മയെ ഉപേക്ഷിക്കുന്ന മക്കൾ ഓർക്കുക തങ്ങൾ അനുഭവിക്കുന്ന നന്മകൾക്ക് പിന്നിൽ പ്രാർത്ഥനാനിരതയായ ഒരു അമ്മയുടെയോ മുത്തശ്ശിയുടെയോ സ്നേഹമുണ്ടായിരുന്നു എന്ന്..


രണ്ടാം ക്ലാസുകാരിയെ അമ്മയുടെ കാമുകൻ പീഡിപ്പിച്ചു; പ്രതി റിമാൻഡിൽ : Deepika.com Nattu Visesham\nരണ്ടാം ക്ലാസുകാരിയെ അമ്മയുടെ കാമുകൻ പീഡിപ്പിച്ചു; പ്രതി റിമാൻഡിൽ\nപത്തനാപുരം: പിഞ്ചു ബാലികയെ പീഡിപ്പിച്ചതിന് അമ്മയുടെ കാമുകൻ റിമാൻഡിൽ. കയ്ക്കാമൺ അംബേദ്ക്കർ കോളനിയിൽ പ്ലോട്ട് നമ്പർ 77 ബി യിൽ സോമന്‍റെ മകൻ അരുൺകുമാ(21) റിനെയാണ് പോക്സോ നിയമപ്രകാരം പോലീസ് കേസെടുത്ത് റിമാൻഡ്് ചെയ്തത്.\nഅരുൺ പെൺകുട്ടിയുടെ വീട്ടിലെ നിത്യസന്ദർശകനും ബാലികയുടെ അമ്മയുടെ കാമുകനുമായിരുന്നുവെന്ന് പോലീസ് പറയുന്നു. പെൺകുട്ടിയുടെ അച്ഛൻ കൊലപാതക കേസിൽ ജയിലിലാണ്. പെൺകുട്ടിയെ നിരവധി തവണ ശാരീരികമായി പീഡിപ്പിച്ചതായി പോലീസ് ചോദ്യം ചെയ്യലിൽ പ്രതി സമ്മതിച്ചു.\nകഴിഞ്ഞ ദിവസം സ്കൂളിലെത്തിയ കുട്ടി അസ്വസ്ഥത പ്രകടിപ്പിച്ചതിനെ തുടർന്ന് അധ്യാപികമാർ കാര്യങ്ങൾ തിരക്കിയപ്പോഴാണ് ഞെട്ടിക്കുന്ന വിവരങ്ങൾ അറിയുന്നത്. അധ്യാപകർ പത്തനാപുരം പോലീസിൽ വിവരം അറിയിക്കുകയായിരുന്നു.\nവനിതാ പോലീസും കുട്ടിയുടെ മൊഴിയെടുത്തു. പെൺകുട്ടിയുടെ അമ്മയുടെ അറിവോടെയാണോ പ്രതി പീഡനങ്ങൾ നടത്തി വന്നതെന്നും അന്വേഷിക്കുന്നുണ്ട്. പ്രതി മദ്യത്തിനും കഞ്ചാവിനും അടിമയാണെന്ന് നാട്ടുകാർ പറയുന്നു. പ്രായപൂർത്തിയാകാത്ത മറ്റൊരാൾ കൂടി പെൺകുട്ടിയെ പീഡിപ്പിച്ചിട്ടുണ്ട്.\nഅയാളെ പറ്റിയും അന്വേഷണം നടക്കുന്നുണ്ട്. കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു.പത്തനാപുരം പോലിസ് സർക്കിൾ ഇൻസ്‌പെക്ടർ വി.അനിൽകുമാർ എസ്ഐ സതീഷ് കുമാർ എന്നിവരുടെ നേതൃത്വത്തിൽ കേസെടുത്തു. സംഭവം വനിതാ കമ്മീഷനും അന്വേഷിക്കുന്നുണ്ട്.


Kerala Assembly Special session to held on December 31 | പ്രത്യേക നിയമസഭാ സമ്മേളനം ചൊവ്വാഴ്ച; പൗരത്വ നിയമത്തിനെതിരെ പ്രമേയം പാസാക്കും, രാഷ്ട്രപതിയെ കാണും - Malayalam Oneindia\n26 min ago എമിറേറ്റ്സും ഇത്തിഹാദും സര്‍വീസിന് തയ്യാര്, പക്ഷെ അനുമതിയില്ല; പ്രവാസികള് ആശങ്കയില്\n46 min ago അതിർത്തി കടന്നിട്ടും ചികിത്സയില്ല: കാസർകോട്ടെ രോഗിയെ മംഗളൂരുവിലെ ആശുപത്രി മടക്കി അയച്ചെന്ന് പരാതി\nUpdated: Sun, Dec 29, 2019, 16:26 [IST]\nതിരുവനന്തപുരം: പ്രത്യേക നിയമസഭാ സമ്മേളനം ചൊവ്വാഴ്ച ചേരാന് തീരുമാനം. പൗരത്വ നിയമത്തിനെതിരെ നിയമസഭ പ്രമേയം പാസാക്കും. സഭയിലെ ആഗ്ലോ ഇന്ത്യന് സംവരണം ഒഴിവാക്കിയതിനെതിരെയും പ്രമേയം പാസാക്കും. പട്ടിക ജാതി-പട്ടിക വര്‍ഗ സംവരണം പത്ത് വര്‍ഷത്തേക്ക് കൂടി തുടരുന്നതിന് നിയമസഭ അംഗീകാരം നല്‍കും.\nഇന്ന് രാവിലെ ചേര്‍ന്ന സര്‍വകക്ഷി യോഗത്തില് പ്രത്യേക നിയമസഭാ സമ്മേളനം വിളിക്കണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടിരുന്നു. എല്ലാ നേതാക്കളും ഇതിനോട് യോജിച്ചു. സര്‍ക്കാരും അംഗീകരിച്ചതോടെയാണ് ചൊവ്വാഴ്ച നിയമസഭ സമ്മേളനം വിളിക്കാന് തീരുമാനിച്ചത്.\nപൗരത്വ നിയമത്തിനെതിരെ യോജിച്ച പ്രക്ഷോഭത്തിന് സര്‍വകക്ഷി യോഗം തീരുമാനിച്ചിരുന്നു. ഒറ്റയ്ക്കും അല്ലാതെയും പ്രതിഷേധ പരിപാടികള് സംഘടിപ്പിക്കും. സര്‍വകക്ഷി സംഘം രാഷ്ട്രപതിയെ കാണാന് ദില്ലിയിലേക്ക് പോകും. ജനങ്ങളുടെ ആശങ്ക അകറ്റാന് സര്‍ക്കാരിന്റെ നേതൃത്വത്തില് പ്രത്യേക പ്രചാരണം നടത്തും. ഭാവി സമര പരിപാടികള് തീരുമാനിക്കുന്നതിന് മുഖ്യമന്ത്രിയെയും പ്രതിപക്ഷനേതാവിനെയും യോഗം ചുമതലപ്പെടുത്തി.\n11 മണിക്ക് മസ്‌കറ്റ് ഹോട്ടലിലായിരുന്നു യോഗം. മുഖ്യമന്ത്രിയുടെ ആമുഖ പ്രസംഗത്തിന് ശേഷം ബിജെപി അംഗങ്ങള് പ്രതിഷേധവുമായി രംഗത്തെത്തുകയും ഇറങ്ങിപ്പോകുകയും ചെയ്തു. രാഷ്ട്രീയ പാര്‍ട്ടി നേതാക്കള്‍ക്ക് പുറമെ മത നേതാക്കളും പങ്കെടുത്തിരുന്നു.\nkerala assembly assembly കേരള നിയമസഭ citizenship amendment act citizenship amendment bill\nKerala Assembly Special session to held on December 31


വട്ടിയൂര്‍ക്കാവില് വോട്ടര്‍പട്ടികയില് നിന്ന് പേര് നീക്കം ചെയ്യുന്നു; ബിജെപിയുടെ പരാതി\nVattiyoorkavu, First Published 24, Sep 2019, 5:06 PM IST\nഒരു ബൂത്തിൽ 25 മുതൽ 40 വരെ വോട്ടർമാർക്ക് ഒഴിവാക്കൽ നോട്ടീസ് ലഭിച്ചിട്ടുണ്ടെന്ന് പരാതിയിൽ പറയുന്നു. 20ന് ശേഷം വോട്ടർ പട്ടികയിൽ നിന്ന് പേര് നീക്കം ചെയ്യാൻ പാടില്ലെന്ന നിർദ്ദേശം നിലനിൽക്കുമ്പോഴാണ് ഭരണസ്വാധീനം ഉപയോഗിച്ച് ഇത്തരം നീക്കങ്ങള് നടക്കുന്നതെന്നും ബിജെപി\nതിരുവനന്തപുരം: ഉപതെരഞ്ഞെടുപ്പ് നടക്കുന്ന തിരുവനന്തപുരം വട്ടിയൂർക്കാവ് നിയോജക മണ്ഡലത്തിൽ വ്യാപകമായി വോട്ടർമാരുടെ പേരുകൾ നീക്കം ചെയ്യുന്നതായി ബിജെപിയുടെ പരാതി. മുഖ്യ തെരഞ്ഞെടുപ്പ് ഓഫീസർക്കാണ് ബിജെപി പരാതി നല്‍കിയത്. ഒരു ബൂത്തിൽ 25 മുതൽ 40 വരെ വോട്ടർമാർക്ക് ഒഴിവാക്കൽ നോട്ടീസ് ലഭിച്ചിട്ടുണ്ടെന്ന് പരാതിയിൽ പറയുന്നു. 20ന് ശേഷം വോട്ടർ പട്ടികയിൽ നിന്ന് പേര് നീക്കം ചെയ്യാൻ പാടില്ലെന്ന നിർദ്ദേശം നിലനിൽക്കുമ്പോഴാണ് ഭരണസ്വാധീനം ഉപയോഗിച്ച് ഇത്തരം നീക്കങ്ങള് നടക്കുന്നതെന്നും ബിജെപി ആരോപിച്ചു.\nബിജെപി വട്ടിയൂർക്കാവ് നിയോജക മണ്ഡലം പ്രസിഡന്റ് എസ് ജയചന്ദ്രൻ, സംസ്ഥാന സമിതി അംഗം ആർ സന്ദീപ് എന്നിവരാണ് പരാതി നൽകിയത്. സിപിഎം അനുഭാവികളായ ബിഎൽഒമാരാണ് ഇതിന് പിന്നിലെന്നാണ് ബിജെപി ആരോപിക്കുന്നത്. മത്സരത്തിനില്ലെന്ന് അറിയിച്ചെങ്കിലും വട്ടിയൂര്‍ക്കാവ് സ്ഥാനാര്‍ത്ഥി പരിഗണനാ പട്ടികയില് കുമ്മനം രാജശേഖരന്‍റെ പേരും ബിജെപി കോര് കമ്മിറ്റി ഉള്‍പ്പെടുത്തിയിട്ടുണ്ട്.\nകോര് കമ്മിറ്റിക്ക് മുമ്പാകെ കുമ്മനം മത്സരിക്കാന് താല്‍പ്പര്യമില്ലെന്ന് അറിയിക്കുമെന്ന് വ്യക്തമാക്കിയെങ്കിലും പാര്‍ട്ടി ഇത് തള്ളിയെന്നാണ് പുറത്തുവരുന്ന സൂചനകള്. വട്ടിയൂര്‍ക്കാവില് സ്ഥാനാര്‍ത്ഥി പരിഗണനാ ലിസ്റ്റില് ആദ്യപേരായി കുമ്മനത്തിന്‍റെ പേരാണ് കേന്ദ്ര കമ്മിറ്റിക്ക് അയക്കാന് ബിജെപി കോര് കമ്മിറ്റി തീരുമാനിച്ചിരിക്കുന്നത്. അന്തിമതീരുമാനം കേന്ദ്രനേതൃത്വത്തിന്‍റേതാകും.


കൊച്ചി: സിനിമ നിര്‍മാണ കമ്ബനികളില് വീണ്ടും പരിശോധനയുമായി ആദായനികുതി വകുപ്പ്. നടന്മാരും നിര്‍മ്മാതാക്കളുമായ ദുല്‍ഖര് സല്‍മാന്, പൃഥ്വിരാജ്, വിജയ് ബാബു എന്നിവരുടെ ഓഫീസുകളിലാണ് ആദായ നികുതി വകുപ്പ് ഉദ്യോഗസ്ഥര് പരിശോധന നടത്തുന്നത്.\nകഴിഞ്ഞ ദിവസം സിനിമ നിര്‍മാതാക്കളായ ആന്‍റണി പെരുമ്ബാവൂര്, ആന്‍റോ ജോസഫ്, ലിസ്റ്റിന് സ്റ്റീഫന് എന്നിവരുടെ കമ്ബനികളിലും ആദായ നികുതി വകുപ്പ് റെയ്ഡ് നടത്തിയിരുന്നു. ഇവരുടെ വരുമാനത്തിലും നിലവിലെ കണക്കുകളിലും വ്യത്യാസമുണ്ടെന്ന് ഉദ്യോഗസ്ഥര് കണ്ടെത്തിയിട്ടുണ്ട്. \nഈ സാഹചര്യത്തില് മൂന്നുപേരോടും രേഖകളുമായി നേരിട്ട് ആദായ നികുതി വകുപ്പിന്‍റെ ഓഫീസില് ഹാജരാകാനാണ് നിര്‍ദേശിച്ചത്. 01/12/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


ഓരോ പോസ്റ്റിലേക്കും ഈ2ഘടകങ്ങൾ ചേർക്കുക, നിങ്ങളുടെ ബ്ലോഗ് ജനപ്രീതിയിൽ പൊട്ടിത്തെറിക്കും | Martech Zone\nവ്യാഴാഴ്ച, ജനുവരി XX,2വ്യാഴാഴ്ച, ജനുവരി XX,2Douglas Karr\nഞാൻ അവിടെ ചെയ്തത് നിങ്ങൾ കണ്ടോ? ആകെ, ചീഞ്ഞ, ഓഫ്-ചാർട്ടുകൾ ലിങ്ക്ബൈറ്റ്… അത് പ്രവർത്തിച്ചു. ഞാൻ ഒരു പ്രത്യേക രീതിയിൽ ഒരു ബ്ലോഗ് പോസ്റ്റ് ശീർഷകം എഴുതിയതിനാൽ നിങ്ങൾ ഇവിടെയുണ്ട്. അപ്‌വർത്തി, ബസ്‌ഫീഡ് പോലുള്ള സൈറ്റുകളിലെ പ്രധാന തന്ത്രമാണിത്, മാത്രമല്ല അവരുടെ പോസ്റ്റ് ശീർഷകങ്ങൾ വെറും2പ്രധാന ഘടകങ്ങൾ മാത്രമായി ക്രമീകരിച്ച് അവർ ദശലക്ഷക്കണക്കിന് വായനക്കാരെ ആകർഷിച്ചു… ജിജ്ഞാസയും വികാരവും.\nസൂക്ഷ്മപരിശോധന -2ഇനങ്ങൾ പരാമർശിക്കുന്നതിലൂടെ, നിങ്ങളുടെ മനസ്സ് ആശ്ചര്യപ്പെടാൻ തുടങ്ങുന്നു, മാത്രമല്ല അതിലൂടെ ക്ലിക്കുചെയ്യാനുള്ള പ്രലോഭനവും വളരെയധികം.\nവികാരം - ഞാൻ ഈ പദം ശ്രദ്ധാപൂർവ്വം ഉപയോഗിച്ചു പ്രശസ്തി പോസ്റ്റ് ശീർഷകത്തിൽ. അവരുടെ ബ്ലോഗ് ജനപ്രിയമാകാൻ ആരാണ് ആഗ്രഹിക്കാത്തത്?\nA ലെ ഈ2ഘടകങ്ങൾ പോസ്റ്റ് ശീർഷകം പരിഹാസ്യമായ വിജയമാണ്, പക്ഷേ നിങ്ങൾ അവ അതീവ ജാഗ്രതയോടെ ഉപയോഗിക്കണം. ഞാൻ മുകളിൽ സൂചിപ്പിച്ച സൈറ്റുകളിൽ ഞാൻ ഇതിനകം ക്ഷീണിതനാണ്. അവയ്‌ക്ക് പലപ്പോഴും ഒഴിവാക്കാനാവാത്ത ഉള്ളടക്കമുണ്ടെങ്കിലും, അവയിൽ എനിക്ക് മൂല്യം കണ്ടെത്താനാകില്ല, മാത്രമല്ല പലപ്പോഴും പൂച്ചകളുടെ ചിത്രങ്ങൾ ബ്രൗസുചെയ്യുകയോ കണ്ണുനീർ വാർക്കുന്ന കഥകൾ കാണുകയോ ചെയ്യുന്ന വിലയേറിയ മിനിറ്റ് നഷ്ടപ്പെടും. കുറിപ്പ്: അടുത്ത 45 മിനിറ്റ് നിങ്ങളുടെ ശ്രദ്ധ നഷ്ടപ്പെടുമെന്ന് ഭയന്ന് ഞാൻ ആ സൈറ്റുകളിലേക്ക് ലിങ്കുചെയ്തില്ല.\nനിങ്ങൾ തന്ത്രം ഒഴിവാക്കണം എന്നാണോ അതിനർഥം? ഇല്ല… എന്നാൽ തലക്കെട്ടുകൾ മുകളിലേക്ക് പോകാതിരിക്കാനും നിങ്ങൾ പറഞ്ഞതനുസരിച്ച് നൽകാനും ഞാൻ ആഗ്രഹിക്കുന്നു. ഈ തന്ത്രങ്ങൾ ഉപയോഗപ്പെടുത്തുന്ന പല സൈറ്റുകളും ശീർഷകത്തിന്റെ പ്രതീക്ഷ നിറവേറ്റുന്നില്ലെന്ന് ഞാൻ കണ്ടെത്തി. കുറച്ച് നോട്ടുകൾ കുറയ്ക്കുക, നിങ്ങൾക്കത് ഒരു മികച്ച തന്ത്രം കണ്ടെത്താനാകും.\nഅതിനാൽ… നിങ്ങൾ ഒരു ഫോട്ടോഗ്രാഫറാണെന്നും ഫോട്ടോകൾ എടുക്കുന്നതിന് 8 ടിപ്പുകളിൽ നിങ്ങൾക്ക് ഒരു പോസ്റ്റ് ഉണ്ടെന്നും പറയാം. സ്റ്റാൻഡേർഡ് ഓൾ 'എന്നതിന് പകരം 8 ടിപ്പുകൾ ബ്ലോഗ് പോസ്റ്റ്, നിങ്ങൾക്ക് ഒരു പോസ്റ്റ് എഴുതാം നിങ്ങളുടെ അടുത്ത ചിത്രം എടുക്കുന്നതിന് മുമ്പ് ഈ 8 ലളിതമായ ഘട്ടങ്ങൾ ചെയ്യുക, ഫലങ്ങളിൽ നിങ്ങൾ ആശ്ചര്യപ്പെടും. ജിജ്ഞാസയും (എന്ത് ഘട്ടങ്ങളാണ്?) വികാരവും (ആശ്ചര്യപ്പെട്ടു!).\nഒരുപക്ഷേ ഇത് ഫോട്ടോ എടുക്കുന്നതുപോലുള്ള വിശിഷ്ടമായ ഒന്നായിരിക്കില്ല. ഒരുപക്ഷേ ഇത് നിങ്ങളുടെ ടയറുകൾ പരിശോധിക്കുന്നുണ്ടാകാം! നുറുങ്ങുകളെക്കുറിച്ച് നിങ്ങൾ എഴുതാൻ പോവുകയായിരുന്നു പ്രൊഫഷണലിൽ നിന്ന് മെക്കാനിക്സ്. പകരം… സുരക്ഷയെ ത്യജിക്കാതെ ടയർ ലൈഫ് വിപുലീകരിക്കുന്നതിന്റെ പ്രൊഫഷണൽ രഹസ്യങ്ങൾ. പോസ്റ്റ് ഇപ്പോഴും വായു മർദ്ദം നിലനിർത്തുന്നതിനെക്കുറിച്ചും നിങ്ങളുടെ ടയറുകൾ തിരിക്കുന്നതിനെക്കുറിച്ചും ആകാം… എന്നാൽ ജിജ്ഞാസ (രഹസ്യങ്ങൾ?), വികാരങ്ങൾ (സുരക്ഷ!) എന്നിവയിലേക്ക് ടാപ്പുചെയ്യുന്നതിലൂടെ നിങ്ങൾക്ക് സംഭാഷണത്തെ പരിവർത്തനം ചെയ്യാൻ കഴിയും.\nഅതിനായി എന്റെ വാക്ക് എടുക്കരുത്. നിങ്ങളുടെ അടുത്ത ബ്ലോഗ് പോസ്റ്റുകളുടെ ഒരു ഷോട്ട് നൽകുക. നിങ്ങൾക്ക് ക്ലിക്ക്-ത്രൂ നിരക്കുകൾ വർദ്ധിപ്പിക്കാൻ കഴിയുമെങ്കിൽ, നിങ്ങളുടെ ലേഖനങ്ങൾ കൂടുതൽ കാണുകയും കൂടുതൽ പങ്കിടുകയും കൂടുതൽ ബിസിനസ്സിലേക്ക് നയിക്കുകയും ചെയ്യും. ജനപ്രീതിയിൽ പൊട്ടിത്തെറിക്കുക!\nടാഗുകൾ: ജിജ്ഞാസഇമോഷൻപോസ്റ്റ് ശീർഷകങ്ങൾ എഴുതുകഎഴുത്തു\nJan 2, 2014- ൽ 9: 59 AM\nഡഗ്, ഞാൻ ഇവിടെയുണ്ട് എന്ന അർത്ഥത്തിൽ ലിങ്ക്ബെയ്റ്റ് “പ്രവർത്തിച്ചു” എന്നത് ശരിയാണ്. ഞാൻ നിങ്ങളുടെ പോസ്റ്റ് വായിച്ചു. എന്നാൽ ശീർഷകം കാരണം ഞാൻ ഇത് വായിച്ചിട്ടില്ല the രചയിതാവിനെ എനിക്കറിയാവുന്നതിനാലാണ് ഞാൻ ഇത് വായിച്ചത്, നിങ്ങളുടെ വാഗ്ദാനം നിറവേറ്റാൻ നിങ്ങൾക്ക് കഴിയുമെന്ന് ഞാൻ കരുതി.\nനിങ്ങൾക്ക് ഈ രീതിയിൽ കുറച്ചുകൂടി ട്രാഫിക് ലഭിക്കുന്നു, ഒരു അഭിപ്രായത്തിന്റെ രൂപത്തിൽ നിങ്ങൾ എന്നിൽ നിന്ന് കുറച്ച് ഇടപഴകൽ നേടുന്നു, പക്ഷേ എനിക്ക് ശരിക്കും തോന്നുന്നു കുറവ് ഇപ്പോൾ നിങ്ങളുടെ ബ്രാൻഡിൽ ഏർപ്പെട്ടിരിക്കുന്നു. ഈ പോസ്റ്റ് പങ്കിടാൻ ഞാൻ ആഗ്രഹിക്കുന്നില്ല. എനിക്ക് മുമ്പ് അറിയാത്ത ഒന്നും ഇത് നൽകി എന്ന് എനിക്ക് തോന്നുന്നില്ല.\nപക്ഷെ അതായിരിക്കാം നിങ്ങളുടെ ലക്ഷ്യം. ഉയർന്ന നിലവാരത്തിലുള്ള ഇടപഴകലിൽ താൽപ്പര്യമില്ലാത്തതിനാൽ അപ്‌വർത്തി, ബസ്‌ഫീഡ് പോലുള്ള സൈറ്റുകൾ ദശലക്ഷക്കണക്കിന് ആളുകളെ ക്ലിക്കുചെയ്യാൻ ശ്രമിക്കുകയാണെന്ന് ഞാൻ കരുതുന്നു. അവരുടെ പരസ്യത്തിനും ബ്രാൻഡ് അവബോധത്തിനും അവർ മതിപ്പ് തേടുന്നു, അവരുടെ വൈദഗ്ധ്യത്തോടും ആഴത്തിലുള്ള റിപ്പോർട്ടിംഗിനോടും ആദരവ് വളർത്തുന്ന ആളുകളല്ല.\nനിങ്ങളുടെ ഉപദേശം സാധുതയുള്ളതാണോ? ഇത് വിപണനക്കാരന്റെ ലക്ഷ്യങ്ങളെ ആശ്രയിച്ചിരിക്കുന്നു. നിങ്ങളുടെ ടയർ തിരിക്കുന്നതിൻറെ “രഹസ്യം” അല്ലെങ്കിൽ മൂന്നിലൊന്ന് റൂൾ ഉപയോഗിക്കുന്നതിനുള്ള ഉപദേശത്തിൽ “ആശ്ചര്യഭരിതരാകുന്ന” ആളുകളെ നിങ്ങൾ ആഗ്രഹിക്കുന്നുവെങ്കിൽ, ഒരുപക്ഷേ ഈ സൂത്രവാക്യം പ്രയോജനകരമാണ്. എന്നാൽ ഈ ഉപഭോക്താവിനായി എനിക്കറിയാം, ഞാൻ ലിങ്ക്ബെയ്റ്റിൽ ക്ലിക്കുചെയ്യാൻ ശ്രമിക്കുന്നില്ല. നിങ്ങളെ വ്യക്തിപരമായി അറിയുന്നതിനാൽ ഞാൻ ഇവിടെയുണ്ട്. ഈ ശീർഷകമുള്ള മറ്റാരെങ്കിലും അവഗണിക്കപ്പെടുമായിരുന്നു.\nആകർഷണീയമായ പ്രതികരണം @robbyslaughter: disqus - ഞാൻ പൂർണ്ണമായും സമ്മതിക്കുന്നുവെന്ന് നിങ്ങൾ കണ്ടെത്തും. ഞാൻ യഥാർത്ഥത്തിൽ ഈ തന്ത്രം എന്റെ ബ്ലോഗിൽ ഉപയോഗിക്കുന്നില്ല, മാത്രമല്ല ഇത് മറ്റ് ബ്ലോഗുകളിൽ എന്നെ ഓഫാക്കുകയും ചെയ്തു. ആളുകളെ കബളിപ്പിച്ച് കടന്നുകയറാതെ മികച്ച പോസ്റ്റ് ശീർഷകങ്ങൾ എഴുതാൻ ഞാൻ ആഗ്രഹിക്കുന്നു. ഈ നിർ‌ദ്ദിഷ്‌ട തന്ത്രം മുകളിലായിരിക്കാമെങ്കിലും - ക uri തുകം ഉപയോഗിക്കുന്നതും വികാരത്തിലേക്ക് ടാപ്പുചെയ്യുന്നതും പ്രധാനമാണെന്ന് ഞാൻ കരുതുന്നു… ചീസി ലിങ്ക്ബെയ്റ്റ് ഇല്ലാതെ. ഒരു മികച്ച സംഭാഷണം ആരംഭിച്ചതിന് നന്ദി!


ഐന്‍സ്റ്റീന്റെ ‘സന്തോഷ സിദ്ധാന്തം’ ലേലം ചെയ്തത് 10.17 കോടിക്ക് : People24x7\nജറുസലേം: വിഖ്യാത ഊര്‍ജതന്ത്രജ്ഞന് ആല്‍ബര്‍ട്ട് ഐന്‍സ്റ്റീന് എഴുതിയ ‘സന്തോഷ സിദ്ധാന്തം’ 1.5മില്യണ് ഡോളറിന് (10.17 കോടി രൂപ) ലേലത്തില് വിറ്റു. ദീര്‍ഘകാല ലക്ഷ്യം നേടിയെടുക്കാന് സഹായിക്കുന്ന വാക്കുകള് എന്ന വിശേഷണത്തോടെ ജര്‍മന് ഭാഷയില് എഴുതിയതാണ് കുറിപ്പ്.\n1922ല് ടോക്കിയോയിലെ ഹോട്ടല് മുറിയില് വെച്ച് എഴുതിയതാണ് ഈ കുറിപ്പ്. ഹോട്ടല് മുറിയില് സന്ദേശവുമായി എത്തിയ ആള്‍ക്ക് ടിപ്പ് നല്‍കുന്നതിന് പകരമായി കുറിപ്പ് കൈമാറുകയായിരുന്നു. താങ്കള് ഭാഗ്യവാനാണെങ്കില്, ഈ കുറിപ്പ് വിലയുള്ളതാകുമെന്നും അദ്ദേഹത്തോട് ഐന്‍സ്റ്റീന് പറഞ്ഞിരുന്നു.\n‘ആഗ്രഹമെവിടെയുണ്ടോ അവിടെ മാര്‍ഗ്ഗവുമുണ്ട്’ എന്നെഴുതിയ ഐന്‍സ്റ്റീന്റെ മറ്റൊരു കുറിപ്പും ഇതോടൊപ്പം ലേലത്തില് വിറ്റു. 1.56 കോടി രൂപയ്ക്കാണ് രണ്ടാമത്തെ ലേലം ചെയ്തത്. പ്രതീക്ഷിച്ചതിനേക്കാള് ഉയര്‍ന്ന തുകയാണ് കുറിപ്പുകള് ലഭിച്ചതെന്ന് അധികൃതര് പറഞ്ഞു.\n« കേരളത്തിന് രണ്ട് പുതിയ ട്രെയിനുകള്\nയുഎസ് സ്റ്റേറ്റ് സെക്രട്ടറി റെക്സ് ടില്ലേര്‍സണ് ഇന്ത്യയിലെത്തി »


സീരിയലിൽ നടിയുടെയും കുടുംബത്തിന്റെയും കള്ളനോട്ട് അടി; കൂട്ടുപ്രതികളും പിടിയിൽ….. | Malayalam UK\nസീരിയലിൽ നടിയുടെയും കുടുംബത്തിന്റെയും കള്ളനോട്ട് അടി; കൂട്ടുപ്രതികളും പിടിയിൽ…..\nJuly 17 02:43 2018 by News Desk 6\tPrint This Article\nഇടുക്കി തോപ്രാംകുടി വാതല്ലൂർ ജോബിൻ ജോസഫ്്, കൊല്ലംപറമ്പിൽ റിജോ, അരുൺ മൈലിക്കുളത്ത് എന്നിവരെയാണ്് അന്വേഷണച്ചുമതലയുള്ള കട്ടപ്പന സി.ഐ.വി.എസ്.അനിൽകുമാറിന്റെ നേതൃത്വത്തിൽ അറസ്റ്റുചെയ്തത്. സുഹൃത്തുക്കളും ഒരേ നാട്ടുകാരുമായ മൂന്നു പേരും വിവിധ സ്ഥലങ്ങളിൽ ഡ്രൈവർമാരാണ്.അറസ്റ്റിലായ റിജോയ്ക്ക് ഇലക്ട്രിക് പണികൾ അറിയാം എന്ന് മനസിലാക്കിയ ഒന്നാം പ്രതി ലിയോ റിജോയെ കൊല്ലത്തെ നടിയുടെ വീട്ടിൽ നോട്ടു നിർമാണത്തിനായി കൂട്ടിക്കൊണ്ട് പോയിരുന്നു.\n20 ദിവസം റിജോ സഹായിയി കൊല്ലത്ത് നിന്നു. കൂടുതൽ ആളുകളെ സഹായത്തിന് ആവശ്യമുണ്ടായതിനാൽ ജോബിനെയും അരുണിനെയും പിന്നീട് കൂടെ കൂട്ടുകയായിരുന്നു. കള്ളനോട്ടടിക്കാനുള്ള പേപ്പർ മുറിക്കലും അച്ച് തയാറാക്കലുമായിരുന്നു ഇവരുടെ ചുമതല. പതിനായിരം രൂപ വീതം ഇവർക്ക് കൂലി നല്‍കി .പിടിയിലായ റിജോ മുൻപും ക്രിമിനൽ കേസിൽ പ്രതിയാണ്.\nസീരിയൽ നടിയും കുടുംബവും അറസ്റ്റിലായതറിഞ്ഞ് ഒളിവിൽ കഴിഞ്ഞിരുന്ന ഇവരെ സൈബർ സെല്ലിന്റെ സഹായത്തോടെ പിടികൂടുകയായിരുന്നു. കൂടുതൽ പ്രതികൾ കേസിൽ അറസ്റ്റിലാവാനുണ്ട്. ഇതിനിടെ നടിയുടെ അമ്മ രമാദേവിയെ പോലീസ് കസ്റ്റഡിയിൽ വാങ്ങി.\nമലയാള സീരിയൽ നടിയുടെ വീട്ടിൽ നിന്നും പോലീസ് പൊക്കിയത് കള്ളനോട്ടടി യന്ത്രം !!! നടിയുടെ ആഡംബര വിവാഹത്തിന് ഒഴുക്കിയത് 300 പവന് സ്വര്‍ണ്ണവും ലക്ഷങ്ങളും സ്ത്രീധനമായി നല്‍കിയ വിവാഹം ഏറെ താമസിയാതെ വേര്‍പിരിഞ്ഞു; പുറത്തായത് മെഗാ സീരിയൽ നടിയുടെയും കുടുംബത്തിന്റെയും…\nബാങ്കില് കള്ളനോട്ട് നിക്ഷേപിച്ച മകനും 50 ലക്ഷം രൂപ തട്ടിയ അമ്മയും അറസ്റ്റിൽ; മകന്റെ ആഡംബര ജീവിതത്തിന് കൂട്ടുനിന്ന ‘അമ്മ…..\nഇനിയും ദുരൂഹതകൾ ബാക്കി ? കള്ളനോട്ടുമായി കുടുങ്ങിയ സീരിയല് നടിയുടെ വീട്ടില് പൂജ നടത്തിയിരുന്നത് കൃഷ്ണനും അനീഷും; നടിയും സംഘവും അറസ്റ്റിലായി ഒരു മാസത്തിനുള്ളില് കൃഷ്ണനും കുടുംബവും കൊല്ലപ്പെട്ടതിന് പിന്നിൽ…..


കോഴിക്കോട്ടെ സമാന്തര ടെലിഫോൺ എക്സ്ചേഞ്ച് : അന്വേഷണം കേരളത്തിന് പുറത്തേക്കും. | Malayali Manasu\nHome Kerala കോഴിക്കോട്ടെ സമാന്തര ടെലിഫോൺ എക്സ്ചേഞ്ച് : അന്വേഷണം കേരളത്തിന് പുറത്തേക്കും.\nകോഴിക്കോട്ടെ സമാന്തര ടെലിഫോൺ എക്സ്ചേഞ്ച് : അന്വേഷണം കേരളത്തിന് പുറത്തേക്കും.\nബാംഗ്ലൂരിൽ കണ്ടെത്തിയ എക്സ്ചേഞ്ചിന് കോഴിക്കോട്ടെ സമാന്തര എക്സ്‌ചേഞ്ചുമായി ബന്ധമുണ്ടെന്ന് പോലീസ്.\nബംഗളൂരു കേസിൽ അറസ്റ്റിലായി ജയിലിൽ കഴിയുന്ന മലപ്പുറം സ്വദേശി ഇബ്രാഹിം എന്നയാളെ പോലീസ് കസ്റ്റഡിയിൽ വാങ്ങി.\nവിശദമായ ചോദ്യം ചെയ്യലിനായി ഇയാളെ വൈകാതെ കേരളത്തിലെത്തിക്കും.\nPrevious articleകൊച്ചിയില് സ്ത്രീധനത്തിന്റെ പേരില് യുവതിയ്ക്കു ക്രൂര പീഡനം; പിതാവിന്റെ കാല് തല്ലിയൊടിച്ചു\nNext articleകാസർഗോഡ് പെരിയക്കേസിലെ പ്രതികളുടെ ഭാര്യമാർ ജോലി രാജിവെച്ചു


Wednesday 12 October 2011 12:22 pm IST\nതിരുവനന്തപുരം: പെരുമ്പാവൂരില് ബസ് യാത്രക്കാരനെ പോക്കറ്റടി ആരോപിച്ച് തല്ലിക്കൊന്ന സംഭവത്തില് കണ്ണൂര് എം.പി സുധാകരന്റെ ഗണ്‍മാനെ സസ്‌പെന്‍ഡ് ചെയ്‌തതായി മുഖ്യമന്ത്രി ഉമ്മന്‍ചാണ്ടി നിയമസഭയെ അറിയിച്ചു. രഘു നിരപരാധിയാണെന്ന് അന്വേഷണത്തില് തെളിഞ്ഞതായും മുഖ്യമന്ത്രി വിശദീകരിച്ചു. തലച്ചോറിനേറ്റ ക്ഷതമാണ് രഘുവിന്റെ മരണകാരണമെന്ന് പോസ്റ്റ്‌മോര്‍ട്ടം റിപ്പോര്‍ട്ടില് പറയുന്നുണ്ടെന്നും ഉമ്മന്‍ചാണ്ടി അറിയിച്ചു. രഘുവിനെ തല്ലിക്കൊന്ന സംഭവത്തെ കുറിച്ച് ചര്‍ച്ച ചെയ്യണമെന്ന് ആവശ്യപ്പെട്ട് പ്രതിപക്ഷം കൊണ്ടുവന്ന അടിയന്തരപ്രമേയത്തിന് മറുപടി പറയുകയായിരുന്നു മുഖ്യമന്ത്രി. കേരള മനസാക്ഷിയെ ഞെട്ടിച്ച സംഭവമാണ് പെരുമ്പാവൂരില് നടന്നത്. രഘുവിന്റെ കുടുംബത്തിനു വേണ്ട സഹായം ചെയ്യുമെന്നും അദ്ദേഹം അറിയിച്ചു. ടുംബത്തിന് ധനസഹായം നല്‍കുന്നത് ഇന്ന് ചേരുന്ന മന്ത്രിസഭാ യോഗം ചര്‍ച്ചചെയ്യുമെന്നും മുഖ്യമന്ത്രി വ്യക്തമാക്കി.


എല്ലാം അന്വേഷണസംഘത്തോട് പറഞ്ഞിട്ടുണ്ട്; ചോദ്യം ചെയ്യൽ പൂർത്തിയായി | Ibrahim Kunju | Manorama Online\n‘എല്ലാം അന്വേഷണസംഘത്തോട് പറഞ്ഞിട്ടുണ്ട്’; ചോദ്യം ചെയ്യൽ പൂർത്തിയായി\nമനോരമ ലേഖകൻ February 15, 2020 03:28 PM IST\nകൊച്ചി ∙ പാലാരിവട്ടം പാലം അഴിമതിക്കേസിൽ മുന്‍മന്ത്രി ഇബ്രാഹിം കുഞ്ഞിന്‍റെ ചോദ്യംചെയ്യല് പൂര്‍ത്തിയായി. വിജിലന്‍സിന്‍റെ ചോദ്യം ചെയ്യല് മൂന്നുമണിക്കൂര് നീണ്ടുനിന്നു. ചോദ്യം ചെയ്യലിനു ശേഷം പറയാനുള്ളതെല്ലാം അന്വേഷണസംഘത്തോട് പറഞ്ഞിട്ടുണ്ടെന്ന് ഇബ്രാഹിം കുഞ്ഞ് പ്രതികരിച്ചു. വിജിലന്‍സ് ഡിവൈഎസ് പി. ശ്യം കുമാറിന്റെ നേതൃത്വത്തിലായിരുന്നു ചോദ്യം ചെയ്യല്. വിജിലന്‍സ് ശേഖരിച്ച വിവിധ രേഖകളെക്കുറിച്ചുള്ള വിശദാംശങ്ങള് ഇബ്രാഹിം കുഞ്ഞിനോടു ചോദിച്ചതായാണ് വിവരം.\nപൂജപ്പുരയിലെ ഓഫിസിലായിരുന്നു ചോദ്യം ചെയ്യൽ. കരാറുകാരായ ആര്‍ഡിഎസ് കമ്പനിയ്ക്ക് ചട്ടവിരുദ്ധമായി പണം അനുവദിച്ചുവെന്നാണ് ഇബ്രാഹിം കുഞ്ഞിനെതിരെയുള്ള ആരോപണം. കരാര് കമ്പനിക്ക് മുന്‍കൂറായി എട്ടേകാല് കോടി രൂപ കിട്ടിയത് മന്ത്രിയായിരുന്ന ഇബ്രാഹിം കുഞ്ഞിന്റെ ഉത്തരവിനെ തുടർന്നെന്നാണ് വിജിലന്‍സ് നിഗമനം. ഇതുമായി ബന്ധപ്പെട്ട ഫയല് നേരത്തെ തന്നെ സെക്രട്ടറിയേറ്റില് നിന്നു വിജിലന്‍സ് ശേഖരിച്ചിരുന്നു.\nനേരത്തെ വഞ്ചന, ഗൂഢാലോചന, ഫണ്ട് ദുര്‍വിനിയോഗം എന്നീ വകുപ്പുകള് ചുമത്തി പൊതുമരാമത്ത് മുന് സെക്രട്ടറി ടി.ഒ.സൂരജ്, കിറ്റ്കോ മുന് എം.ഡി സുമിത് ഗോയല്, നിര്‍മാണ കമ്പനിയായ ആര്‍ബിഡിസികെ ജനറല് മാനേജര് പി.ഡി. തങ്കച്ചന് എന്നിവരെ അറസ്റ്റ് ചെയ്തിരുന്നു. അഴിമതി നിരോധന നിയമപ്രകാരം ഗവര്‍ണറിൽ നിന്ന് അന്വേഷണാനുമതി കിട്ടിയതോടെ നിയമസഭാ സമ്മേളനം കഴിഞ്ഞു ചോദ്യം ചെയ്യാന് വിജിലന്‍സ് തീരുമാനിക്കുകയായിരുന്നു\nEnglish Summary: Palarivattom Bridge case; Vigilance questioned Ibrahim Kunju


Shantanu moitra used to travel in search of music - Malayalam Filmibeat\nസംഗീതത്തെ കണ്ടെത്തുവാന് ശന്തനു യാത്രകള് നടത്തുന്നു\n| Published: Monday, December 1, 2014, 16:09 [IST]\nസംഗീതത്തെ അറിയുവാനും കണ്ടെത്തുവാനും ഇന്ത്യന് സംഗീത സംവിധായകന് ശന്തനു മൊയ്ത്ര സഞ്ചരിച്ചു കൊണ്ടേയിരിക്കുകയാണ്. സംഗീതത്തെ ആഴത്തില് പഠിക്കുവാന് ഇന്ത്യ മുഴുവന് യാത്ര ചെയ്യുക ആണെന്ന് ശന്തനു പറയുന്നു. സംഗീതത്തെ അത്രമാത്രം ഞാന് സ്‌നേഹിക്കുന്നു, ആരാധിക്കുന്നു. ആദ്യത്തെ യാത്ര നടത്തിയത് കോളേജ് പഠിച്ചു കൊണ്ടിരുന്നപ്പോഴാണ്.\nദില്ലിയിലെ ജെയ്സ്ലമര് എന്ന മനോഹര സ്ഥലത്തേയ്ക്ക് ആണ് ആദ്യ യാത്ര നടത്തിയത്. രാവണഹത എന്ന സംഗീത ഉപകരണത്തെ അറിയാനും പഠിക്കാനും ആയിരുന്നു ആ യാത്ര എന്ന് അദ്ദേഹം പറയുന്നു. അവിടെ നിന്നാണ് ശന്തനു മൊയ്ത്ര എന്ന സംഗീത സംവിധായകന് വളരുന്നത്. ഒരു തവണ ദില്ലിയില് വച്ച് നദനന് സംഗീത ഫെസ്റ്റിവല്ലില് കേട്ട ശബ്ദം മനസിനെ മയക്കുന്നതായിരുന്നു. പിന്നീട് ആ ശബ്ദം തേടി അലഞ്ഞു എന്നും ശന്തനു പറഞ്ഞു.\nവലിയ പട്ടണങ്ങളിലൂടെ യാത്ര ചെയ്യുവാന് ആണ് ശന്തനുവിന് താല്‍പ്പര്യം. താന് ഒരു സംഗീത സംവിധായകന് മാത്രം അല്ല നല്ലൊരു പര്‍വ്വതാരോഹണ വിദഗ്ദ്ധനും, പാചകക്കാരനും, എഴുത്തുകാരനും ആണ് എന്നും ശന്തനു പറയുന്നു. സംഗീതം എന്ന ജീവിതത്തിന്റെ കൂടെ ഭാഗമായി യാത്രകളും ഉണ്ടെന്നും സംവിധായകന് വ്യക്തമാക്കുന്നു.\n2005ല് ആണ് ശന്തനു ഇന്ത്യന് സംഗീത ലോകത്തേയ്ക്ക് ചുവടുവെക്കുന്നത്. 2009ല് പുറത്തിറങ്ങിയ ജനപ്രീതി നേടിയ ത്രീ ഇഡിയറ്റ്‌സ് എന്ന സിനിമയിലെ ശന്തനുവിന്റെ ഗാനങ്ങള് ഏവര്‍ക്കും സുപരിചിതമാണ്. രാജേഷ് ടച്ച് റിവറിന്റെ എന്റെ എന്ന സിനിമയ്ക്ക് സംഗീത സംവിധാനവും പശ്ചാത്തല സംഗീതവും നിര്‍വ്വഹിച്ചു. അമീര് നായകനായ പീകെ എന്ന സിനിമയിലും, ലഗേ രഹോ മുന്നാ ഭായ് എന്ന സിനിമയിലും ശന്തനുവിന്റെ മനോഹര ഗാനങ്ങള് ഉണ്ട്. നിരവധി അംഗീകാരങ്ങളും ശന്തനു ഇതിനോടകം വാരി കൂട്ടിക്കഴിഞ്ഞു. നാഷ്ണല് ഫിലിം അവാര്‍ഡ്, ബെസ്റ്റ് സംഗീത സംവിധായകന് എന്നീ നിലകളിലും ശന്തനു കഴിവു തെളിയിച്ചിട്ടുണ്ട്.\nRead more about: music director travel സംഗീത സംവിധായകന് യാത്ര ഇന്ത്യ\nMusic director Shantanu moitra used to travel across India in search of music\nStory first published: Monday, December 1, 2014, 16:09 [IST]


പരീക്ഷാവിജ്ഞാപനം | 15Jul2021\nഒന്നാം സെമസ്റ്റർ പി.ജി. ഡി.എൽ.ഡി. (റെഗുലർ/ സപ്ലിമെന്ററി/ ഇംപ്രൂവ്മെന്റ്) നവംബർ 2020 പരീക്ഷകൾ വിജ്ഞാപനം ചെയ്തു. 2018, 2019, 2020 അഡ്മിഷൻ വിദ്യാർഥികൾക്ക് 29 വരെ പിഴയില്ലാതെയും ജൂലായ് 31 വരെ പിഴയോടെയും ഓൺലൈനായി അപേക്ഷിക്കാം. അപേക്ഷകളുടെ പകർപ്പും ചലാനും ഓഗസ്റ്റ് മൂന്ന‌ിനകം സമർപ്പിക്കണം. 2018-ന് മുൻപ് അഡ്മിഷനെടുത്ത വിദ്യാർഥികൾക്ക് 26 വരെ പിഴയില്ലാതെയും 28 വരെ പിഴയോടെയും അപേക്ഷിക്കാം.\nഎട്ടാം സെമസ്റ്റർ ബി.ടെക്. (സപ്ലിമെന്ററി/ ഇംപ്രൂവ്മെന്റ് 2007 അഡ്മിഷൻ മുതൽ) ഏപ്രിൽ 2020 പരീക്ഷകൾക്ക് ജൂലായ് 27 മുതൽ 30 വരെ പിഴയില്ലാതെയും ഓഗസ്റ്റ് രണ്ടുവരെ പിഴയോടെയും അപേക്ഷിക്കാം. അപേക്ഷകളുടെ പകർപ്പും ചലാനും ഓഗസ്റ്റ് ആറിനകം സമർപ്പിക്കണം. അഞ്ചാം സെമസ്റ്റർ ബി.എ. എൽഎൽ.ബി. (കോവിഡ് സ്പെഷ്യൽ) നവംബർ 2019 പരീക്ഷകൾക്കുള്ള അപേക്ഷകൾ 23-നകം സമർപ്പിക്കണം. പരീക്ഷാവിജ്ഞാപനം വെബ്സൈറ്റിൽ.\n26-ന് തുടങ്ങുന്ന ആറാം സെമസ്റ്റർ ബി.എ. എൽഎൽ.ബി. (റെഗുലർ/ സപ്ലിമെന്ററി), മേയ് 2020 പരീക്ഷകളുടെ ടൈംടേബിൾ വെബ്സൈറ്റിൽ. 28-ന് തുടങ്ങുന്ന അഫിലിയേറ്റഡ് കോളേജുകളിലെ നാലാം സെമസ്റ്റർ എം.ബി.എ. (റെഗുലർ/ സപ്ലിമെന്ററി), ഏപ്രിൽ 2021 പരീക്ഷകളുടെ ടൈംടേബിൾ വെബ്സൈറ്റിൽ.\nഎം.എസ്‌സി. നാനോ സയൻസ്, എം.എ. മ്യൂസിക്\nകെമിക്കൽ സയൻസ് വകുപ്പിൽ എം.എസ്‌സി. നാനോ സയൻസ് ആൻഡ് ടെക്നോളജി പ്രോഗ്രാമിനും മ്യൂസിക് ..\nതൊഴിലുറപ്പിൽനിന്ന് തൊഴിലുറപ്പാക്കാൻ ‘ഉന്നതി’ വരുന്നു\nതിരഞ്ഞെടുപ്പ് കോഴ: തിരുവനന്തപുരത്ത് തെളിവെടുപ്പ്\nലെക്സിക്കൻ മേധാവി നിയമനം: ന്യായീകരിച്ച് മന്ത്രി ആർ. ബിന്ദു\nഗ്രാമീണസ്‌ത്രീകൾക്ക് ഗ്രാഫിക് ഡിസൈനർ കോഴ്‌സുമായി അസാപ്


പനിയും ചുമയുമുള്ളവര് മദ്യം വാങ്ങാന് വരരുതെന്ന് ബെവ്‌കോ; ബിവറേജ് ഔട്ട്‌ലെറ്റുകളില് തിരക്ക് കുറയ്ക്കാന് ക്രമീകരണം ഒരുക്കുമെന്ന് മന്ത്രി ടി. പി രാമകൃഷ്ണന് - Kerala Times TV: Kerala Times | Malayalam News Channel in Kerala | Latest News, Live TV\nHome / Kerala / പനിയും ചുമയുമുള്ളവര് മദ്യം വാങ്ങാന് വരരുതെന്ന് ബെവ്‌കോ; ബിവറേജ് ഔട്ട്‌ലെറ്റുകളില് തിരക്ക് കുറയ്ക്കാന് ക്രമീകരണം ഒരുക്കുമെന്ന് മന്ത്രി ടി. പി രാമകൃഷ്ണന്\nപനിയും ചുമയുമുള്ളവര് മദ്യം വാങ്ങാന് വരരുതെന്ന് ബെവ്‌കോ; ബിവറേജ് ഔട്ട്‌ലെറ്റുകളില് തിരക്ക് കുറയ്ക്കാന് ക്രമീകരണം ഒരുക്കുമെന്ന് മന്ത്രി ടി. പി രാമകൃഷ്ണന്\nസംസ്ഥാനത്ത് കൂടുതല് കൊറോണ കേസുകള് റിപ്പോര്‍ട്ട് ചെയ്ത പശ്ചാത്തലത്തില് തിരക്കുള്ള സമയങ്ങള് ഒഴിവാക്കി തിരക്കു കുറഞ്ഞ സമയങ്ങളില് മദ്യം വാങ്ങണമെന്ന് ബിവറേജസ് കോര്‍പറേഷന്റെ നിര്‍ദേശം. മദ്യം വാങ്ങി കഴിഞ്ഞും അതിനു മുമ്പും കൂട്ടംകൂടി നില്‍ക്കുന്നത് ഒഴിവാക്കണമെന്ന് സര്‍ക്കുലറില് പറയുന്നു.\nമദ്യം വാങ്ങാനെത്തുന്നവര് തൂവാലയോ മാസ്‌കോ ധരിച്ച് വരണം. പനി, ചുമ, ജലദോഷം എന്നീ രോഗ ലക്ഷണങ്ങളുള്ളവര് മദ്യശാലയിലേക്ക് വരാതിരിക്കാന് ശ്രദ്ധിക്കണം. ഉപഭോക്താക്കള് കാണുന്ന രീതിയില് എല്ലാ ഷോപ്പുകളിലും നിര്‍ദേശങ്ങള് പ്രദര്‍ശിപ്പിക്കണമെന്നും സര്‍ക്കുലറില് നിര്‍ദേശിക്കുന്നു. 270 ഔട്ട്‌ലെറ്റുകളാണ് ബിവറേജസ് കോർപ്പറേഷനുള്ളത്.\nബിവറേജസ് ഔട്ട്‌ലെറ്റുകള് പൂട്ടണമെന്ന് പ്രതിപക്ഷം ആവശ്യപ്പെട്ടിരുന്നു. എന്നാല് സംസ്ഥാനത്ത് നിലവില് ബിവറേജസ് ഔട്ട്‌ലെറ്റുകള് അടയ്‌ക്കേണ്ട സാഹചര്യമില്ലെന്ന് എക്‌സൈസ് മന്ത്രി ടി. പി. രാമകൃഷ്ണന് പറഞ്ഞു. തിരുവനന്തപുരത്ത് പത്രസമ്മേളനത്തില് സംസാരിക്കുകയായിരുന്നു മന്ത്രി.\nവിദേശമദ്യ ഷോപ്പുകള് അടയ്ക്കാന് തീരുമാനിച്ചിട്ടില്ല. തുറന്ന് പ്രവര്‍ത്തിക്കാന് തന്നെയാണ് തീരുമാനം. കൗണ്ടറുകള് കൂട്ടുകയും പ്രീമിയം ഷോപ്പുകളാക്കി മാറ്റുകയും ചെയ്തിട്ടുള്ളതിനാല് ഇപ്പോള് ബിവറേജ് ഔട്ട്‌ലെറ്റുകളില് പഴയ പോലെ വലിയ തിരക്കോ ക്യൂവോ ഇല്ലെന്നും മന്ത്രി ചൂണ്ടിക്കാട്ടി.\nക്യൂ ഉള്ള സ്ഥലങ്ങളില് തിരക്ക് കുറയ്ക്കുന്നതിനുള്ള ക്രമീകരണം നടത്തിക്കൊണ്ടിരിക്കുകയാണ്. പരസ്പരം സ്പര്‍ശനം വരാതെ നില്‍ക്കുന്നതിനുള്ള മുന്നൊരുക്കങ്ങളെല്ലാം ചെയ്തിട്ടുണ്ട്. ജീവനക്കാര്‍ക്കുള്ള സുരക്ഷാസൗകര്യങ്ങളും ഒരുക്കിയിട്ടുണ്ട്. മാഹിയില് ബാറുകള് മാത്രമാണ് അടച്ചിട്ടുള്ളത്. ഷോപ്പുകള് അടച്ചിട്ടില്ല. കേരളത്തിന്റെ സാഹചര്യത്തില് അടയ്‌ക്കേണ്ടതില്ലെന്നാണ് വിലയിരുത്തലെന്നും മന്ത്രി പറഞ്ഞു.


August 2020 - 7:23 am IST\nപുൽവാമ: രാജ്യം ഒരിക്കലും മറക്കില്ലെന്ന് മോദി, ആരാണ് നേട്ടമുണ്ടാക്കിയതെന്ന് രാഹുൽ\nPublished:14 February 2020\nനമ്മുടെ രാഷ്ട്രത്തെ സേവിക്കുന്നതിനും സംരക്ഷിക്കുന്നതിനും വേണ്ടി ജീവിതം സമർപ്പിച്ച വിശിഷ്ട വ്യക്തികളായിരുന്നു അവർ.അവരുടെ രക്തസാക്ഷിത്വം ഇന്ത്യ ഒരിക്കലും മറക്കില്ല എന്ന് പ്രധാനമന്ത്രി ട്വീറ്റ് ചെയ്തു.\nന്യൂഡൽഹി: പുൽവാമ ഭീകരാക്രമണത്തിന് ഇന്ന് ഒരു വയസ് തികയവേ ആക്രമണത്തിൽ ജീവൻ നഷ്ടമായ സിആർപിഎഫ് ജവാൻമാർക്ക് ആദരാഞ്ജലി അർപ്പിച്ച് പ്രധാനമന്ത്രി നരേന്ദ്ര മോദി. കഴിഞ്ഞ വർഷം നടന്ന പുൽവാമ ഭീകരാക്രമണത്തിൽ ജീവൻ നഷ്ടപ്പെട്ട ധീരരായ രക്തസാക്ഷികൾക്ക് ആദരാഞ്ജലികൾ. നമ്മുടെ രാഷ്ട്രത്തെ സേവിക്കുന്നതിനും സംരക്ഷിക്കുന്നതിനും വേണ്ടി ജീവിതം സമർപ്പിച്ച വിശിഷ്ട വ്യക്തികളായിരുന്നു അവർ.\nഅവരുടെ രക്തസാക്ഷിത്വം ഇന്ത്യ ഒരിക്കലും മറക്കില്ല എന്ന് പ്രധാനമന്ത്രി ട്വീറ്റ് ചെയ്തു. കോൺഗ്രസ് നേതാവ് രാഹുൽ ഗാന്ധിയും പുൽവാമ ജവാന്മാരെ അനുസ്മരിച്ചു. ആക്രമണത്തിന്‍റെ അന്വേഷണം സംബന്ധിച്ച് ചോദ്യങ്ങൾ ഉയർത്തിക്കൊണ്ട് അദ്ദേഹം മോദി സർക്കാരിനെ രൂക്ഷമായി വിമർശിച്ചു. ട്വിറ്ററിലൂടെയായിരുന്നു രാഹുലിന്‍റെ ചോദ്യങ്ങൾ.\nപുൽവാമ ഭീകരാക്രമണത്തിൽ ആർക്കാണ് കൂടുതൽ പ്രയോജനം ലഭിച്ചത്..? ആക്രമണത്തിന്‍റെ അന്വേഷണ ഫലം എന്തായി..? ആക്രമണത്തിന് അനുവദിച്ചുക്കൊണ്ട് സുരക്ഷാ വീഴ്ച വരുത്തിയ ബിജെപി സർക്കാരിൽ ആരാണ് അതിന് ഉത്തരവാദി..? എന്നീ ചോദ്യങ്ങളാണ് രാഹുൽ ഗാന്ധി ചോദിച്ചത്.